‘Fikir Dulu Sebelum Muat Naik Di Media Sosial.’ Ini Pandangan Peguam Mengenai Kes Ali Puteh Atas Dakwaan Terbaharu Kepada Bekas Kakak Iparnya

Sejak semalam, warga maya dikejutkan dengan pendedahan adik kepada arwah Abam Bocey iaitu Ali Puteh yang memuatnaik satu hantaran yang dikatakan berbau fitnah kepada bekas kakak iparnya iaitu Hidayah yang juga balu kepada arwah Abam.

Ali mendakwa dia terjumpa garam dan mengkarung di depan rumah selepas Hidayah pulang dari kediamannya itu.

Hidayah turut memuatnaik hantaran yang mengatakan bahawa dia berasa sedih kerana tidak dibenarkan masuk ke rumah sendiri dan telah menuntut Ali membayar hutang RM60 k yang diperintahkan mahkamah.

Sebaik Hidayah meninggalkan rumah itu, Ali telah memuatnaik video yang mendakwa terjumpa beberapa barangan aneh seperti garam kasar, daun bidara, kulit limau serta bangkai mengkarung namun video tersebut telahpun di padamkan.

Perkara ini telah mendapat perhatian dari seorang peguam yang terpanggil untuk mengulas lanjut mengenai kemelut perbalahan antara Ali Puteh dan Hidayah ini yang seperti tiada jalan penyelesaian.

Berikut adalah pandangan dari Peguam Nor Zabetha;

“Saya ni kan..

Membaca update pasal video Ali Puteh.

Satu perkara dalam kepala saya. Hari itu, dia baru diarahkan oleh mahkamah untuk membayar ganti rugi kerana tindakan fitnah oleh bekas kakak iparnya. Jumlah ganti rugi yang perlu dibayar RM60,000.

Kemudian, kali ini dia muat naik video lagi. Kalau dalam video itu, semua penonton faham gambaran dan penyampaian yang cuba disampaikan berkenaan bekas kakak iparnya.

Adakah dia dapat menyokong dan membuktikan bahawa kenyataan tentang garam, daun itu sebagai sesuatu perbuatan yang dilakukan oleh bekas kakak iparnya dan dengan niat tertentu?

Dalam video itu, cukup sekali lagi elemen-elemen bagi tuntutan saman fitnah iaitu terdapat tuduhan fitnah yang ditujukan dan merujuk kepada orang yang difitnah (bermakna kita tahu siapa yang dia rujuk itu) dan disampaikan pada pihak ketiga atau umum.

Dia sudah pernah disaman. Dia sudah lalui proses di mahkamah. Dia sudah cukup tahu bagaimana Mahkamah memutuskan sesuatu perbuatan fitnah itu. Dia pasti tahu elemen fitnah itu apa kerana telah sendiri melalui proses soal balas di mahkamah sewaktu perbicaraan.

Kenapalah dibuat kesilapan itu berulang-ulang kali. Kan menjerat diri. Perbuatan fitnah ini, boleh dituntut mengikut jumlah kenyataan fitnah.

Kalau pernah disaman dan mahkamah mengarahkan membayar bukanlah satu tiket tidak disaman lagi. Setiap kali keluar kenyataan, setiap kali itulah boleh disaman.

Video dimuatnaik telah dirakamkan dan dipadamkan tetapi telah dikongsikan oleh orang ramai.

Pernah sekali dulu saya mewakili kes anak guam di mahkamah. Antara hujah yang digunakan adalah status yang dimuat naik tersebut, tidak mendapat reaksi yang ramai. Oleh itu, pembacanya tidak ramai dan memandangkan kedua-dua pihak terlibat bukanlah ‘public figure’. Oleh yang demikian, kesannya tidak cukup kuat dan ganti rugi sepatutnya tidak tinggi.

Tetapi mahkamah berpendapat “Di zaman media sosial ini, apa sahaja yang dimuatnaik dalam media sosial adalah dianggap boleh dibaca orang ramai. Bermakna sekali menekan butang muatnaik atau share, adalah dianggap ditularkan dan disampaikan ke pihak ketiga untuk ditularkan”.

Kalau hendak buat sesuatu perkara. Pikir dahulu. Ada perkara elok berbincang sesama sendiri dan bukan dimuatnaik di media sosial dahulu.”

Sumber : Facebook Nor Zabetha

[TIP KEWANGAN]


Tak Salah Pun Kawal Anak Guna Telefon. Ada Orang Perlu. Usah Sindir Jika Itu Pilihan Yang Ada!

Gaget sering kali dianggap sebagai peranti yang mengakibatkan kesan buruk kepada kanak-kanak.

Memang benar jika peranti in digunakan tanpa kawalan. Namun ia juga ada kebaikkannya untuk membantu ibu ayah untuk mengawal anak.

Terdapat pelbagai pandangan negatif berkaitan penggunaan telefon pada kanak-kanak. Sebagaimana perkongsian saudara Mohd Fhais Salim yang sering berkongsi mengenai keibubapaan.

Ikuti padangan beliau mengenai hal ini.

Kita tak boleh sindir ibu ayah yang guna telefon untuk kawal anak mereka.
Tak salah pun. Lain orang lain situasinya.

Ada orang memang sangat perlu bantuan telefon ni, kalau tak memang boleh gila la hidupnya.

Ada orang tak perlu. Anak-anak mudah di urus, di tegur dan di lentur. Alhamdulillah, syukur rezeki Allah bagi. Tapi usah la di sindir-sindir mereka yang memerlukan bantuan.

Situasi kita tak akan pernah sama dengan orang lain. Malah jauh berbeza.
Ada orang anak seorang sahaja, tapi dia punya temperament mengalahkan jaga anak 10 orang.

Ada orang anak baik-baik, tapi 4 orang dia seorang yang kena jaga. Jangan kata anak, diri sendiri pun kadang tak terjaga.

Ada orang siang bekerja pejabat, malam buat kerja rumah, dalam masa sama ada buat bisnes sambilan pula. 24 jam sehari begini siapa tak stress.

Itu la nampak jalan untuk me-time sebentar pun dah memadai. Tak salah bagi anak main telefon asalkan jelas 2 konsep ni.

Fahami 2 konsep penggunaan gajet cara yang betul.

Pengunaan secara sihat

1. sehari jangan lebih 2 jam
2. pantau konten yang di akses
3. screen break setiap 15 minit
4. sebelum tidur langsung tak boleh
5. bukan alat hilangkan bosan

Pengunaan secara tak sihat

1. melampau screen time nya
2. bebas akses apa sahaja konten
3. langsung tak ada screen break
4. banyak pengaruh negatif
5. jadi ketagihan

Faham 2 konsep ni, tak pernah timbul isu nak kawal anak dengan telefon.
Kadang-kadang dengan ada telefon ni baru dapat ibu ayah di luar sana nak berehat dan nak lena sebentar walau untuk sesaat.

Lain orang, lain situasinya. Manfaatkan telefon tak salah asalkan niat betul untuk kebaikan.
Wallahu A’lam,

Meninjau di ruangan komen, para netizen mempunyai padangan yang sama. Gajet dijadikan peranti untuk membantu mengawal anak seketika.

Apa yang pasti, gajet tidak salah. Cuma kita sebagai ibu bapa kena tahu untuk mengawalnya.


“..Balik Malaysia Tanpa Mak” – Ibu Meninggal Di Madinah, Ayat Ustaz Zulhazwan Bikin Sebak!

Perkongsian pendakwah bebas Ustaz Zulhazwan Ismail berpisah nyawa dengan ibunya, Norjahan Nahoon Ghanny, 58, yang meninggal dunia di Madinah dua minggu lalu membuatkan ramai sebak.

Diberikan kesempatan sebagai mutawwif ibunya sebelum dijemput Ilahi, kongsi Ustaz Zul, sukar untuk dirinya mengungkapkan kata-kata selepas pemergian ibunya tersayang.

“Syukur mak selesai buat umrah dan semalam mak ziarah Rasulullah SAW dan malam tadi mak dijemput oleh Allah SWT dihadapkan saya dan sahabat-sahabat jemaah.

“Rezeki abang dapat khidmat jadi mutawwif untuk mak bagi perjalanan terakhir mak di bumi Makkah dan Madinah…inilah hadiah terbesar Allah buat mak dijemput di bumi Madinah dimana adanya kasih Rasulullah SAW.

“Ya Allah terima kasih hadiahkan mak dikebumikan di bumi Madinah. Suka sedih semua perasaan bercampur tak tau nak luahkan dan gambarkan mana hanya Allah yang mengetahui hati ini..

“Macam tak percaya balik Malaysia tanpa mak bersama terpisah antara Malaysia dan bumi madinah..

“Insya-Allah ramai yang mendoakan mak rehat dan damai lah mak setelah bersusah payah saat hidup di dunia kini dibumi madinah tenanglah di sisi Rasulullah SAW,” coretnya bersama beberapa hantaran video di Instagram.

Video yang kembali tular di media sosial itu turut memaparkan momen-momen terakhir Ustaz Zul bersama arwah ibunya sebelum disemadikan di kota suci itu.

Malah, doa serta ucapan takziah turut membanjiri ruangan komen akaun media sosial Ustaz Zul.


Lelaki Ni Kongsi Sarapan Oat Smoothies Guna 3 Bahan, Bantu Turun 10kg Dalam Masa 2 Bulan. Superb!

Dengan hanya 2 bulan mengamalkan diet tersebut, lelaki ini berjaya menurunkan 10 kg. Wow menarik juga kan, yang penting diet nya hanya fokus kepada pengambilan makanan terutama pada waktu sarapan pagi.

Saya nak kongsi pula apa sarapan yang saya ambil sepanjang 2 bulan tu. Sepanjang tempoh diet, saya sarapan dengan oat smoothies home made je. Ala, bukan susah pun. Kejap lagi saya bagitau caranya.

Yang paling penting, bila sarapan dengan oat smoothies ni, perut boleh tahan sampai tengahari. Kalau setakat pukul 12 tengahari tu, biasanya memang tak rasa lapar sangat pun. Dalam pukul 10 pagi sampai 11 pagi, kau layanlah teh hijau segelas dua. Memang best!

SARAPAN NASI LEMAK PARU

Nak ceritanya, dulu-dulu saya ni peminat tegar nasi lemak tambah paru sambal. Memang sedap ya amat. Dalam seminggu, empat lima hari memang itulah sarapan saya. Sekarang dah insaf taubat nasuha. Okay habis cerita nasi lemak.

Saya punya resepi oat smoothies ni sebenarnya try and error je. Masa mula-mula diet, saya buat overnight oat. Sebelum masuk tidur, siap-siap campurkan oat dengan susu sebab nak bagi kembang elok. Esok pagi, makan. Tapi muak gila, macam nak termuntah.

Lepas tu, saya dapat idea dan ilham untuk buat oat smoothies ni. Sampai sekarang saya sarapan benda ni je pagi-pagi. Okay, dah ready nak belajar buat oat smoothies, kan.

BAHAN-BAHAN

300 ml susu segar rendah lemak
4-6 sudu besar oat
2 sudu Nestum

Guna tiga bahan ni saja. Masukkan tiga bahan ni dalam blender. Switch on blender, siap terus. Tunggu dalam 5 minit bagi dia kembang sikit. Kemudian, boleh minum dengan nikmatnya. Gila mudah dan pantas.

Kalau kau takda blender, kau campur dan rendam je 3 bahan tu selama 15 minit. Boleh juga. Tak payah nak pening-pening kepala, okay.

PAKAI SUSU SEGAR JENAMA APA

Sebelum mula diet, sejak kecik saya memang jenis tak suka minum susu segar rendah lemak ni. Biasanya kalau beli Dutch Lady tu, mesti beli perisa Coklat atau Strawberry.

Tapi dah nama pun nak diet, kan. Takkan kau nak buat oat smoothies campur susu perisa Coklat dan Strawberry yang manis tu. Memang kencing manis dan bertambah gemuklah kau dan aku. Haha!

Saya pakai susu segar jenama Farm Fresh. Boleh cari yang tutup oren atau tutup biru. Yang tutup biru lebih rendah lemak. Harga sama, takda beza walaupun lemak tutup oren lagi banyak.

Try and error. Sebelum nak tekad tetap dengan brand Farm Fresh, saya dah cuba buat oat smoothies dengan susu segar jenama HL, Dutch Lady, Summerfield, GoodDay, semuanya tak kena dengan tekak.

Bagi saya brand Farm Fresh yang paling sedap, tak muak. Yang paling penting, terang-terang dia kata “No sugar. No preservative”. Saya akan beli yang 2 liter punya, boleh tahan 6 hingga 7 hari. Tapi sebab anak saya pun suka, 3 hari habislah.

BOSAN SARAPAN YANG SAMA

Biasalah manusia ni cepat bosan, kan. Saya pun bosan juga asyik sarapan benda yang sama je berminggu-minggu. Jadi, saya fikir saya kena tambah sesuatu dalam oat smoothies saya tu.

Jenuhlah fikir akhirnya dapat idea untuk tambah pisang. Tak susah pun. Tiga bahan yang sama macam tadi, kau tambah saja dengan separuh pisang. Kau akan dapat rasa pisang dia sikit-sikit. Kalau nak letak sebiji terus pun boleh. Lagi sedap dan pekat wei.

Pisang apa yang saya pakai? Saya pakai pisang jenis Cavendish. Ala, pisang yang cantik-cantik kat supermarket tu. Saya tak pernah cuba pisang lain untuk buat banana oat smoothies ni. Kau nak cuba, dipersilakan.

Sekali sekala saya akan buat juga Nescafe oat smoothies. Saya pakai Nescafe Gold. 3 bahan yang sama, cuma kau tambahlah separuh sudu Nescafe Gold tu. Rasa dia memang terangkat beb. Lagi sedap daripada kopi Starbucks!

JADUAL MAKAN SEHARI

9.00 am: Oat smoothies + air kosong

11.00 am: Teh hijau + air kosong

1.00 pm: Buah + teh hijau

3.00 pm: Air kosong

6.00 pm: Ayam dan sayur grill + air kosong

9.00 pm: Teh hijau

Untuk makan malam, saya memang ambil sebelum pukul 7 malam. Nasi suku pinggan masa makan malam. Tapi saya tak makan nasi hari-hari pun. Ikut mood.

ENJOY MY DIET

Ada yang tanya, saya ni diet atkin ke. Jawapannya tak. Saya diet ikut suka saya. Saya enjoy turun berat 10 kg dalam 2 bulan. Saya cheat day 2 hari seminggu. Biasanya, saya cheat day hari Sabtu dan Ahad.

Kau faham-fahamlah, weekend kan. Banyak jemputan kenduri itu ini, balik kampung pula ibu dan mak masak sedap-sedap takkan tak nak makan beb.

Saya makan nasi suku pinggan pada hari diet. Kadang-kadang sehari saya tak makan nasi sebab tak teringin sangat dah dengan nasi tu. Makan ayam dan sayur grill tu pun dah kenyang.

Kadang-kadang kitorang masakkan untuk anak. Anak-anak makan tak habis, saya tolong habiskan juga. Tapi masih jaga kuantiti makanan tu lah. Kena faham pasal pengambilan kalori.

Yang paling penting, saya enjoy jaga makan, tak stress, tak berlapar sebab sarapan dengan oat smoothies, tak kembung perut sebab teh hijau sangat membantu. Tau-tau dalam masa 2 bulan dah turun 10 kg. Best sangat.

PENAFIAN

Panjang dah saya kongsikan dalam artikel ni. Kalau kau perasan, kat wall Facebook saya banyak sharing pasal kewangan dan hartanah je sebelum ni. Tapi apalah guna jaga kewangan saja kalau tahap kesihatan ke laut.

Jadi, supaya orang tak salah faham, saya nak tegaskan kat sini yang saya bukanlah dietitian, dan bukan juga doktor. Apa yang saya cerita ni adalah apa yang saya lalui sendiri.


Hadiahkan Kolam Renang Untuk Anak, Bapa Ni Kongsi Pengalaman Buatnya Sendiri!

Siapa sahaja yang tidak gembira atau teruja bila mendapat hadiah daripada insan tersayang sempena sambutan ulang tahun kelahiran.

Apatah lagi anak-anak yang masih kecil. Seakan ternanti-nanti, apakah hadiah yang bakal dimiliki pada sambutan hari lahir mereka daripada keluarga. Maklumlah, biasanya ibu ayah akan berikan hadiah yang istimewa.

Umpamanya seperti perkongsian daripada seorang bapa ini di facebook,  Zaim Zainudin Zakaria yang menghadiahkan anaknya sebuah kolam renang. Bukan biasa-biasa hadiah yang diberikan, ia adalah hasil kegigihannya berpanas di bawah matahari berbulan lamanya.

Meski pun asalnya ia adalah projek yang tergendala ketika musim PKP yang lalu, namun baru sahaja siap sepenuhnya dan sempena sambutan hari lahir anak lelakinya, terus dijadikan hadiah istimewa buat si anak.

Difahamkan juga kolam renang di tepi rumah ini, hanya bermodalkan sebanyak RM3K dan ianya jauh lebih jimat berbanding jika dibuat oleh pakar hingga boleh mencecah RM40K.

Jadi jom kita baca perkongsian pengalaman daripadanya untuk info bersama.

Kolam Renang Sebagai Hadiah Hari Jadi Anak

Alhamdulillah. Akhirnya siap juga kolam impian di halaman rumah. 100% buat seorang diri. Modal 3k je. Pernah tanya tukang rumah, dia nak 30k, kalau specialist kolam nak 40k. Jadi ambil keputusan buat sendiri la sambil keluar peluh petang-petang.

Projek pkp 2021 ni tapi tergendala sebab pkp tamat awal dan cuaca tak mengizinkan.

Amaran. Kalau jiwa tak kental jangan cuba-cuba buat ye…Nanti siap separuh jalan..Sebab diri sendiri pun berkali-kali putus asa…Tapi kuatkan semangat jugak sebab nak tengok hasil tangan sendri.

Sempena birthday Zharif, Daddy hadiahkan kolam renang. Zharif cakap dah tak payah pergi hotel. Rania muka tak puas hati kolam abang punya.

Proses Pembuatan Kolam Renang

Tanah sekangkang kera tepi rumah. Projek bermula dengan mengalihkan paip air buang pada Ogos 2021.

Proses galian bermula.

Banyak pulak paip bawah tanah ni. Terpaksa la buat kolam berbentuk sikit, sebab lari dari paip kumbahan.

Alhamdulillah. Berbekalkan cangkul dan sikul maka siap la gali. Plan nak gali 5 kaki tapi gali-gali dah keluar mata air, jadi kedalaman 4 kaki saja. Sebulan proses menggali.

Bila order barang sampai. Fuhhh! ini jangan cerita, boleh patah pinggang dibuatnya seperti gambar kanan.

Proses buat kotak konkrit. Pakai gergaji saja, mesin tak ada.

Ini pun kita pakai gunting je. Potong besi 12mm kalau tak silap.

Proses memampatkan tanah, pijak-pijak saja.

Ini konkrit lapisan pertama sebab elakkan tanah runtuh musim-musim hujan ni.

Kita gaul sendiri saja. Jiran-jiran suruh order lori siput, tak apa la kita buat slow-slow macam siput.

Meratakan konkrit buatan sendiri.

Fuhhh menggali lagi, ruang pump pulak. Dan lagi…

Bila hujan turun kita termenung saja tengok air bertakung. Ambil kesempatan air hujan tengah penuh kolam, kita buat marking. Tak payah guna laser atau penimbang air. Marking bertujuan untuk  pastikan level air n ktggian kolam cun.

Ternyata bukan kerja mudah yang dilakukan oleh ayah ini untuk menghasilkan kolam renang untuk menggembirakan hati anak-anaknya. Pelbagai proses dilakukan sendiri dengan sabar.

Akhirnya ini lah hasilnya.

Alhamdulillah setelah 5 bulan siap jugak! Bata depan tu next projek tempat BBQ. Dan inilah orangnya yang buat kolam, boleh jadi sado tak payah pergi gym.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Sampai Bila Nak Pakaikan Mittens Pada Tangan Anak Awak?”. Teguran Pakar Kanak-Kanak, Buat Ibu Ini Terkejut, Ini Sebabnya!

Apabila lihat perkembangan anak lambat, ibu mana yang tidak risau. Sepatutnya pada usia tertentu anak sudah boleh meniarap, merangkak dan seterusnya perkembangan lain.

Namun setiap perkembangan anak-anak berbeza. Tapi tidak salah untuk kita melihat faktor lain berkaitan merangsang perkembangan anak-anak.

Sebagaimana perkongsian puan Syahirah Idris menjelaskan bahawa pemakaian sarung tangan bayi menjejaskan perkembangan anak.

Beliau melahirkan rasa terkejut apabila doktor yang pemeriksa rutin kesihatan bayinya menegur pemakaian sarung tangan bayi.

Ikuti perkongsiannya.

Mama Please Baca Ni Ye!

“Sampai Bila Awak Nak Pakaikan Mittens Pada Tangan Anak Awak?”..

Hari ini saya terpanggil untuk berkongsi sedikit ilmu yang saya perolehi dari seorang doktor pakar kanak-kanak (Paediatric) di Hospital Columbia Asia.

Ketika Danny berusia 2 bulan, saya buat check untuk dia. Seperti biasa sebelum berjumpa dengan doktor, nurse akan ambil anak saya dan timbang serta ukur ketinggian terkini. Selepas selesai, nurse serahkan balik mittens tadi. Sebelum ini pun, nurse buat perkara yang sama juga. Jadi, saya pun pakaikan kembali mittens itu.

Sampai di bilik doktor, mittens sekali lagi ditanggalkan. Pada masa itu saya berasa pelik dan bertanya mengapa doktor tanggalkan mittens anak saya.

“Awak nak perkembangan anak awak ini cepat atau lambat? Sampai bila awak nak pakaikan mittens pada tangan anak awak? Semua orang berlumba-lumba supaya perkembangan anak dia cepat,” jawab doktor itu dengan selamba.

Jawapan doktor itu membuatkan saya terkebil-kebil, keliru dan tidak memahami apa yang cuba disampaikan oleh doktor. Selepas dia menjelaskan mengenai perkara itu, saya serta merta terus hentikan pemakaian mittens pada anak saya.

Jika kita berterusan pakaikan mittens pada anak kita, anda akan dapat perhatikan tangan anak kita akan sentiasa menggenggam. Betul tak?

Jadi, jika kita tanggalkan mittens seawal yang boleh, tangan anak kita akan menyentuh segala yang ada berdekatan dengannya. Secara tidak langsung sentuhan itu akan merangsang otak bayi.

Jika tangannya sentiasa berada dalam mittens dan terus menerus menggenggam tangan, bayi kita tidak akan dapat explore apa yang ada di sekeliling dia dan otak juga tidak akan terangsang.

Kenapa kita pakaikan mittens pada bayi kita?

Antara sebabnya, kita tidak mahu anak tercakar mukanya sendiri, tangan anak sejuk. Betul? Orang Melayu kita sudah terbiasa dengan pemakaian mittens ini. Kalau tidak dipakaikan, nanti orang tua bising pula. Pernah dengar orang tua kata sawan daki dekat celah-celah jari bayi? Sebab itu selepas mandi kena lap kering-kering baru pakaikan mittens. Kalau tak pakaikan mittens pun, tak ada masalah daki di celah jari.

Memang pada awalnya anak kita akan tercakar mukanya sendiri. Memang akan luka tetapi sekali dua sahaja dan selepas itu anak kita belajar kalau terkena kuku, dia akan merasa sakit. Jadi dia akan berhenti mencakar muka dan akan menggosok mukanya dengan belakang tapak tangan.

Si ibu kena pastikan kuku bayi sentiasa pendek. Jadi, pada yang masih ada bayi, yang masih pakai mittens, boleh tanggalkan dan berhenti memakaikan mittens seawal bayi berusia sebulan. Bila bayi yang guna botol, boleh ajar pegang botol. Yang amalkan breastfeeding, boleh sentuh kulit ibunya dan proses ini dinamakan bonding. Banyak lagi benefit tanpa memakai mittens pada bayi.

Sama juga dengan konsep yang banyak kita praktikkan dalam group (Home Schooling Genius Syurga) ini, motor skills developement, kinestetik, all of that thing use hand. Jadi kenapa kita halang jari jemari anak kita dan tangannya menyentuh segala-gala yang ada di sekeliling?

Stop using mittens for our baby. Let’s their fingers explore the world.

(Mia dulu pakai mitten sampai umur 2 bulan lebih. Patutlah perkembangan ade lambat sikit. Aaisyah pulak pakai sampai umur sebulan. Perkembangan memberansangkan. Meniarap pun umur 4 bulan.

Sumber: Syahirah Idris


“Doktor Belum Tahu Punca, Ujian Darah Okay.” Amar Bahrain Dedah Isteri Alami Lebam, Sakit Sendi & Kaki Bengkak Teruk

Pelakon dan hos, Amyra Rosli terpaksa berehat daripada menjalani penggambaran drama Jangan Menangis Cinta kerana mengalami masalah sakit sendi dan lebam di beberapa bahagian pada tubuhnya selain batuk yang tidak henti.

Perkara tersebut dikongsikan oleh suaminya Amar Baharin bersama mStar.

“Amyra diberi rehat selama tiga ke empat hari kerana keadaan dia agak teruk sehingga susah untuk berjalan.

“Dia mengalami sakit sendi dan bengkak pada beberapa bahagian dan yang paling teruk adalah di kaki.

“Dalam tempoh rehat ini saya akan bawa dia untuk menjalani pemeriksaan lebih lanjut di pusat perubatan atau mendapatkan rawatan perubatan Islam.

“Saya sendiri tidak tahu apa yang harus dilakukan jika Amyra hanya berehat di rumah.

“Rasanya lebih baik dia ditahan di wad dahulu supaya doktor boleh memantau keadaannya,”jelas Amar.

Amar sebelum itu memuatnaik tentang keadaan isterinya itu menerusi laman Instagram miliknya.

Jelasnya, situasi tersebut tidak pernah berlaku kepadanya dan Amyra telahpun menjalani pemeriksaan beberapa hari lalu, namun keputusan ujian darah dalam keadaan baik.

“Memang pelik sebab tidak pernah berlaku seperti ini. Selepas buat ujian darah, doktor beritahu tidak ada sebarang jangkitan kuman.

“Malah doktor sendiri tidak dapat memberi penyelesaian terhadap penyakit yang dihidapinya,”katanya.

Sementara itu menerusi perkongsian IG Story Amyra sebelum ini, dia masih meneruskan penggambaran drama seperti biasa.

Bagaimanapun selepas keadaan menjadi semakin serius, dia diberi waktu rehat.

Untuk rekod pasangan ini mendirikan rumah tangga pada November 2016 dan telah dikurniakan dua cahaya mata iaitu Aqeef Anaqi, 4, dan Ayra Aryssa, 2.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


4 Benda Ni Tampil Baru Dengan Hanya Guna Ubat Gigi, Wow Hebat!

Wah ubat gigi boleh buat macam-macam? Ubat gigi yang lama atau adakalanya kalau anda beli dan rasanya tak berapa sedap jangan pula terus dibuang begitu
sahaja.

Sebenarnya tanpa ada tahu ada banyak kegunaan lain selain daripada mencuci dan membersihkan gigi kita setiap hari.

Empat benda jangan terus dibuang sebaliknya dapat diselamatkan dan nampak macam baru dengan hanya menggunakan ubat gigi. Jangan main-main dengan benda sekecil ini. Jadi kenalah cuba!

Kasut Lebih Putih

Kasut sekolah usah cakaplah. Kalau balik sekolah confirm kotor dan ini amatlah susah nak dibersihkan. Jangan panik dan marah-marah kerana ada cara mudah nak bersihkan kasut ini. Ubat gigi antara yang mujarab menanggalkan kotoran.
Sapu ubat gigi rata hingga dan biarkan seketika. Kemudian barulah basuh kasut macam biasa. Memang cepat dan mudah!

Tampal Dinding

Dinding yang berlubang akibat kesan paku dapat diratakan dengan sapuan ubat gigi. Tampal sahaja ubat gigi ke dalam lubangnya dan ratakan. Dengan ajaib, dinding nampak lebih elok dan sekata. Mudahnya!

Bersihkan Cermin

Selain kertas surat khabar, mencuci cermin dengan ubat gigi adalah cara paling senang dan mujarab bersihkan cermin. Sapukan rata pada cermin dan biarkan 15 minit. Kemudian barulah dicuci dengan air bersih. Hasilnya cermin lebih
bersih dan berkilat. Hebat!

Bersih Mainan

Mainan anak-anak yang kotor dengan dakwat atau pensil warna jangan pula dibasuh dengan air sebaliknya sapukan dahulu ubat gigi rata kemudian biarkan seketika. Kemudian barulah dicuci dengan kain pengelap. Cara ini buat pensil
warna dan kesan kotoran lain dengan mudahnya akan dapat ditanggalkan. Senang kan?


“Ayang Tak Minta Bawa Balik Kemewahan, Cukuplah Rezeki Barakah.”  Pesanan Isteri Jadi Ingatan Imam Muda Asyraf  Hingga Kini!

Kisah pasangan ini cukup menyentuh hati. Di saat memulakan alam rumah tangga tanpa apa-apa, namun mereka bahagia sehingga ke hari ini. Sikap isteri yang sentiasa menyokong dan menerima suami seadanya antara kunci kebahagian mereka.

Satu perkongsian mengembalikan semula kenangan kisah hidup Imam Muda Asyraf atau nama sebenarnya Asyraf Ridzuan. Suatu ketika dulu Aysraf pernah berkongsi kisahnya ini di Instagram beliau.

“Teringat sewaktu saya mula berkahwin dulu. Masih belajar di UM. Tiada pekerjaan tetap. Apapun Terima kasih kepada mertua yang sudi menerima insan yg serba dhaif ini menjadi menantu. Walaupun ketika itu mereka tahu saya tak mempunyai sumber kewangan yang utuh.

“Saya buat partime sebagai imam ratib di masjid sebab nak sara anak orang sebagai isteri. Dengan gaji RM350 sebulan di Kuala Lumpur apalah sangat yang mampu dinikmati. Sedangkan sewa rumah ketika itu RM450 sebulan.

“Terpaksa berniaga cari duit tambahan jual kitab. Buat home tuition. Basah kuyup bersama isteri menaiki motorsikal EX5. Menunggu bas di Pudu bersama untuk pulang ke kampung,” tulis Asyraf mengenang kembali.

“Apa yg saya kagum dan saya akan ingat selamanya ialah pesanan dari seorang isteri.

“Abang.. Ayang tak minta abang bawa balik kemewahan. Tapi cukuplah dengan bawa pulang kepada keluarga rezeki yang barakah”

Menurut Asyraf, isterinya tidak pernah meminta wang untuk membeli pakaian melainkan apa yang dibelikannya. Beg tangan dan kasut seadanya.

Kata Asyraf lagi, kadang-kadang terusik di hati seorang suami untuk membeli sesuatu yang menggembirakan isteri tetapi ketika itu dia tidak mampu.

“Rumah flat yang tiada katilnya beralas toto. Lantai simen tanpa tikar getah. Tiada meja makan, Kotak sebagai alas pinggan. Almari zip yg terkoyak di sisinya. Tapi saat itulah saat yg paling bahagia. Detik itulah yg paling sakinah.

“Perit dahulu menekan keangkuhan. Sakit dahulu mengingatkan kesombongan. Semua yang kita dapat sekarang adalah pemberian Tuhan. Dia beri pinjam hari ini, maka tak sukar untuk Dia ambil semula esok hari. Beringat wahai si tuan badan,” pesan Asyraf.

“Saya kongsi kisah ini bukan untuk khabarkan sejarah diri semata. Kerana saya tahu rasa saya ini pernah juga dirasai kebanyakan pasangan. Saya tidak berseorangan dalam merasai pengalaman ini. Ramai yg turut melalui.

“Bersyukurlah apa yg ada. Sebelum menangis bila dah tiada. Mereka menerima kita saat kita bukan siapa-siapa. Mereka terima kita saat kita tiada apa-apa. Mereka disisi saat tiada siapa mengenali. Mereka bangga dgn kita walau kita tiada nama,” ujar Asyraf.


“Kesian Anak Mommy. Tak Apa, Aaleph Strong Boy.” Gara-Gara Anak Tercedera, Zizie Izette Simpan Semua Meja Di Rumah

Malang tak berbau, itu yang boleh diungkapkan dengan insiden yang menimpa anak cantik manis, Datin Zizie Izette. Dalam perkongsiannya menerusi laman instagram, Zizie memberitahu anak kembarnya, Aaleph Zeke Izzete mengalami kemalangan di rumah apabila wajahnya terlanggar bucu meja.

Kemalangan itu menyebabkan sebelah kanan wajah Aaleph termasuk mata membengkak kebiruan.

Perkongsian tersebut mendapat respond dari kawan-kawan selebriti dan juga netizen.


Sari Yanti Teruja Bila Anak Dah Mula Bertatih. Sweet Mama!

Apabila bergelar ibu, pastinya gelagat anak akan menjadi momen indah untuk kenangan.

Begitu juga dengan pelakon, Sari Yanti begitu teruja apabila cahaya matanya, Dariya Inara mula bertatih.

Berkongsi kegembiraan, pelakon ini muat naik di Instagram, dengan paparkan video pendek yang merakamkan anak perempuannya itu berjalan tanpa dibantu.

“Akhirnya… mau pun dia jalan takyah pegang, dah nak masuk setahun 3 bulan dah dia @dariyainaraofficial,” tulis Sari Yanti.

Dalam pada itu, netizen memberikan pelbagai reaksi serta pengalaman dalam membesarkan anak.

Untuk rekod, Sari Yanti dan suaminya, Jep mendirikan rumah tangga pada 25 Februari 2017. Hasil perkahwinan itu, mereka dikurniakan cahaya mata perempuan, Dariya Inara pada 25 April tahun lalu.

Terdahulu, melalui perkahwinan pertamannya, Sari  Yanti dikurniakan dua cahaya mata lelaki iaitu Barr Al Aliy dan Baasit Al Haq.

Sumber: Sari Yanti


DIY Scrub Limau Purut Di Rumah, Kulit Kepala Dan Rambut Terjaga Dengan Lebih Sihat!

Kalau zaman dulu-dulu, nak cantikkan rambut kita biasanya menggunakan kaedah guna santan dan hampas kelapa untuk merawat dan mencantikkan rambut. Tapi tahu tak limau purut pun banyak khasiatnya dalam mencantikkan rambut. Disebabkan itulah banyak produk di pasaran menggunakan limau purut dalam produk kecantikan mereka.

Walaupun kita sekarang dah moden dan lebih cepat kalau guna produk dipasaran, tapi petua tradisional jangan pula dilupa. Kadang-kadang mencuba petua tradisional ni lebih asli dan hasilnya pun lebih mantap.

Perkongsian Ibrisam Wossali di facebooknya yang melakukan sendiri skrub limau purut di rumah boleh kita cuba. Senang dan sangat menjimatkan kos. Hanya ambil daun limau purut dibelakang rumah sahaja.

Katanya lagi, dia dan keluarganya sering mencuba malah dah lama cuba petua skrub limau purut ni. “Saya ada tanam pokok limau purut dan selalu berbuah. Maka tak jadi masalah untuk mendapatkan buah limau purut. Skrub limau purut ni boleh gantikan syampu kepala juga. Bukan saja sihat, malah rambut dan badan akan berbau haruman limau purut,” begitu katanya.

Cara Membuatnya:

1. Basuh bersih limau purut.

2. Potong nipis sedikit (supaya senang nak kisar)

3. Kisar limau purut dengan air yang sedikit (jika mahu scrub menjadi pekat). Kalau nak kasar, kisar sekejap saja.

4. Masukkan dalam bekas tertutup dan simpan dalam peti sejuk. Bila nak guna ambil sedikit sahaja. Senangkan.

Lumur macam biasa dan jadikan seperti syampu. Lakukan urutan lebih sikit di kepala anda secara menyeluruh. Biar semua kawasan rambut kena skrub beraroma hebat ni. Biarlah sekejap pada kepala dan kemudian barulah dibilas seperti biasa. Hasilnya rambut lebih sihat, segar malah baunya pun wangi.

Kelebihan Daun Limau Purut
Jangan kata limau purut sahaja baik untuk mencantikkan rambut. Daunnya pun tak kurang hebat. Selain digunakan sebagai penyedap beberapa jenis menu popular seperti tomyam dan masak paprik, sebenarnya ada banyak kegunaan lain yang cukup menarik. Antara kelebihan daun limau purut adalah:

1. Hilang Bau Busuk
Hiris halus daun limau purut dan letakkan disetiap ruang rumah terutama bahagian dapur. Selain buat udara lebih segar, bau busuk pun hilang.

2. Pewangi Semulajadi
Hiris halus daun limau purut bersama daun pandan. Nak lebih segar tambahkan sedikit kelopak mawar dan renjiskan air mawar. Nak gunakan minyak wangi biasa pun dialu-alukan. Letakkanlah di dalam bilik tidur atau dalam kereta. Wangi sentiasa.

3. Putihkan Gigi
Nak putihkan gigi pun boleh. Kisar sedikit garam dan daun limau purut ke dalam lesung batu , tumbuk halus dan jadikan pes. Pes campuran kedua-dua bahan ini boleh digunakan sebagai bahan pemutih gigi dan menghilangkan bau mulut.

3. Wangikan Badan
Anda juga boleh menghiris daun limau purut dan dicampur sedikit perahan limau purut sebagai bahan mandi wap untuk membuang toksin dan mewangikan tubuh anda.

4. Tambah Selera Makan
Daun limau purut turut berfungsi sebagai penambah selera makan. Jika demam atau kurang selera makan, tambahkan sedikit daun limau purut untuk membangkitkan selera dan menambah semangat diri anda.

Sumber DIY: Ibrisam Wossali


Pekena Secawan Teh, Badan Kembali Segar. Ketahui Caranya!

Menjalankan tugas tradisi sebagai seorang isteri, ibu dan dalam masa yang sama turut bekerja, menjadikan kehidupan yang dilalui oleh seseorang wanita itu cukup hebat. Tidak hanya memastikan kemantapan dan kesejahteraan hal berkaitan keluarga semata-mata, malah turut berperanan penting dalam mengurus hal-hal syarikat dan sebagainya.

Justeru, tidak dinafikan kehidupan seharian yang dilalui oleh seorang wanita tentu sahaja boleh meletihkan dirinya. Lantas, kita sebagai wanita perlu lebih prihatin dalam bab penjagaan kesihatan. Ini semua penting agar semua tugas, amanah dan tanggungjawab dapat dilunaskan dengan sebaik mungkin.

Oleh itu, sekiranya anda ingin kekal aktif atau ingin mengembalikan kesegaran tubuh yang telah ‘lemau’ dek sibuk bekerja, disarankan amalkan petua ini. Malah minuman ini juga sesuai untuk dijadikan sebagai minuman harian untuk keluarga agar sentiasa cergas dan bertenaga. Selamat mencuba!

[su_highlight background=”#dde6e5″ color=”#ecc71f”]Air Tea O Penyegar Badan[/su_highlight]

Bahan-bahan :

Halia
Daun Pandan

Gula batu
Uncang teh

Cara membuatnya :
1. Rebus air bersama halia dan daun pandan

2. Setelah mendidih tutup api.

4. Siap untuk dihidang.

Sumber : Lyndah Abraham


“Jadi Mak Bapak Hati Kadang Kadang Kena Keras. Bagi Anak Faham Bila Cakap Tak, Memang Tak Boleh.” Deep Perkongsian Ni!

Setiap ibu bapa pasti mahukan yang terbaik untuk anak-anak mereka. Namun pendidikan terawal adalah dari rumah.

Ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Mulakan dari awal bak kata pepatah jika nak melentur buluh biarlah dari rebungnya.

Pergi pasar dengan Adra tadi, sorang aunty cina tu bagi tips cara ajar anak.

Anak dia 2 org master. Sorang kerja kat China, sorang kat Hong Kong.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar.

Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia.

Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you

Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”.Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Lagi aunty tu pesan.

Kalau mak bapak ada buat salah, jangan ego taknak mintak maaf.

“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1.

You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last?

Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah.

Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar?

Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty.


Jarang Orang Tahu  Manfaat Buah Markisa, Rupanya Baik Untuk Pesakit Darah Tinggi &  Asma. Doktor Ni Kongsikan Khasiatnya!


Tak Pernah Potong Rambut Sejak Lahir, Redha Korbankan Rambut Anak Nak Masuk Sekolah. Masih Mengharap Kehadiran Anak Perempuan

Rambut merupakan mahkota bagi wanita, namun pada masa kini kaum lelaki juga suka menggayakan rambut dengan pelbagai fesyen.

Bagi seorang kanak-kanak lelaki, dia tidak pernah memoting rambut sejak lahir sehinggalah berusia 7 tahun kerana harus memasuki alam persekolahan.

Menurut Ilah Abd Rahman, 40, anaknya Muhammad Darris, 7, dibawa ke sebuah kedai gunting rambut pada Khamis memandangkan dia akan mula bersekolah pada Ahad.

“Rambut Darris tidak pernah dipotong sejak kecil. Dulu masa masuk tadika, pernah trim sikit. Tapi tak pernah potong sampai macam ni. Dia tadika swasta, boleh simpan rambut panjang.

“Kami menetap di Kedah, jadi sesi persekolahan bermula pada Ahad. Berbeza dengan kebanyakan negeri lain yang akan memulakan sesi persekolahan pada Isnin.

“Persiapan lain semua saya dah selesaikan. Gunting rambut ni merupakan persiapan terakhir kami untuk Darris.”

Menurut Ilah, Darris teruja untuk memotong rambut pendek, malah si bongsu itu sudah lama memendam hasrat untuk menukar imej seperti dua abangnya.

“Dia seronok dapat potong rambut. Sebelum ini Darris selalu ikut dua abangnya pergi gunting rambut. Dia kata teringin nak buat rambut macam abang.

“Tapi saya kata nanti-nantilah. Tunggu masuk sekolah baru potong. Dia memang tak sabar-sabar, dia menanti hari untuk dibawa ke barber untuk gunting rambut.

“Selepas potong, dia asyik bawa sikat rambut je. Keluar pun bawa sikat. Sebelum ini saya tak bagi dia sikat, takut habis curl tu,” ujar Ilah berseloroh.

Menurut ibu kepada tiga cahaya mata itu, dia dan suaminya Mohd Faizul Abu Bakar, 41, berasa sayu melihat transformasi imej anak mereka setelah sekian lama Darris berambut panjang.

Jelas Ilah lagi, dia dan suami tidak pernah memotong pendek rambut Darris kerana mereka berdua masih mengharapkan kehadiran cahaya mata perempuan dalam keluarga.

“Sayu masa potong. Kalau ikutkan tak mahu potong, tapi sekolah ada undang-undang. Kami simpan rambut Darris sebab teringin anak perempuan. Anak saya tiga orang semuanya lelaki.

“Saya jaga biasa-biasa je, tapi daddy Darris yang teliti bab jaga rambut anak, daddy memang sayangkan rambut Darris. Selain syampu dan perapi, kami juga letakkan krim pelembut pada rambut Darris,” cerita Ila.

Dalam pada itu, video ketika Darris memotong rambut di sebuah barber di Bukit Mertajam, Pulau Pinang turut meraih perhatian netizen.

Selain bertanya tentang petua penjagaan rambut kanak-kanak, ramai netizen turut memuji transformasi imej Darris dan mendoakan agar dia menjadi insan yang hebat suatu hari nanti.

Menurut Ila, dia terkejut apabila video berkenaan tular di media sosial, namun berterima kasih atas segala komen positif daripada netizen.

“Saya suka kongsi video di TikTok, nak simpan sebagai kenangan. Tak sangka pula viral. Selain itu, ramai juga yang tanya petua penjagaan rambut Darris.

“Biasanya kami pakai syampu dewasa saja. Selain itu, dia juga pakai perapi setiap kali syampu rambut,” cerita Ila lagi.

[ARTIKEL PANAS]

[TIPS]


Suami Jangan Tambah Penat Isteri. Nampak Salah Satu Tanda Ni, Peluk Supaya Hilang Penatnya!

Isteri dan ibu mana yang tak pernah rasa penat bila menguruskan hal rumah tangga. Namun semua itu dilupakan seketika kerana merasakan ianya satu tanggungjawab dalam berkeluarga.

Benar ia satu tanggungjawab tapi isteri kenalah bijak mengawal tekanan dalam diri. Kalau penat, bawa-bawalah rehatkan tubuh dan minda. Suami pula jangan buat tak faham. Jangan sebabkan kita jenis tak ambil kisah sampaikan isteri penat pun kita tak tahu.

Terkedu saya bila ramai sangat mengadu tak dapat kawal emosi bila berhadapan dengan anak.

Jadi saya merayu sangat kepada para suami semua untuk tengokkan isteri masing-masing kat rumah sana.

Isteri ni dia takkan mengadu sangat dia penat. Dia taknak bebankan suaminya tapi kita boleh tahu tanda-tanda isteri dah penat melampau.

Antaranya :

Cuba peluk si isteri tu sekali sekala dan mintak si isteri ceritakan masalah sebenar. Mintak si dia cerita daripada hati ke hati.

Nanti hujung hujungnya si isteri akan buka cerita juga yang dia sebenarnya tengah penat dan perlukan bantuan si suami untuk uruskan rumahtangga.

Percayalah, emosi isteri akan jadi sangat tak stabil bila keperluan fisiologi (physiological needs ) paling asas seperti tidur, makan dan rehat yang cukup tu kita tak pedulikan.

Taufiq Razif
Sangat percaya takkan jatuhnya ego seorang lelaki yang belajar untuk memahami isterinya sendiri

Sumber: Taufiq Razif


Terkini: Naik Lagi, Jangkitan Baharu 12, 366 Kes Positif Covid-19, Selangor Hari Ini Catat Lebih 5 Ribu Kes.

Hari ini, 12,366 kes positif COVID-19 baharu direkodkan pada Selasa, menjadikan kes keseluruhan berjumlah 939,899 kes.

Ketua Pengarah Kesihatan Malaysia, Tan Sri Dr Noor Hisham memaklumkan bahawa di twitter hari ini.

Sehingga 20 Julai 2021: Jumlah kes COVID-19 yang dilaporkan adalah 12,366 kes (939,899 kes)

Selangor paling tinggi

Selangor sekali lagi menjadi negeri tertinggi yang mencatatkan jumlah kes positif harian iaitu sebanyak 5,524 kes.

Pulau Pinang – 460 (39,756)
Kelantan – 179 (37,907)
Kedah – 701 (33,956)
Perak – 295 (31,868)
Melaka – 309 (25,835)
Pahang – 288 (19,236)
Terengganu – 190 (12,987)
WP Labuan – 17 (9,468)
WP Putrajaya – 50 (3,066)
Perlis – 2 (630)

Sementara itu menerusi tinjauan media sosial, rata-ratanya terkejut dengan jumlah berkenaan. Malah, ramai di antara mereka risau apabila kes menunjukkan jumlah setiap hari melebihi 10,000 kes.

Jadi, kepada anda semua, jom sama-sama kita putuskan rantaian COVID-19. Pastikan anda selalu mencuci tangan, pakai topeng muka, gunakan ‘sanitizer’, duduk di rumah serta lakukan semua perkara yang boleh mencegah COVID-19! Dengan cara ini kita bantu barisan hadapan mengurangkan kes jangkitan.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Pengorbanan Seorang Ibu.  Naik Ambulan Demi Anak.” Ani Mayuni Kongsi Kisah Anak Sepupu 4 Tahun Positif Covid-19!

Pandemik Covid-19 bagaikana tiada kesudahan, saban hari kes meningkat dari hari ke hari. Bagi keluarga yang disahkan positif Covid-19 , hanya Tuhan yang tahu operasaan tersebut bila mana ambulan datang menjemput. Hanya doa orang tersayang mengiringi agar segera sembuh.
Wabak ini tidak mengenal siapa, tua muda kecil dan besar semuanya terpalit. Terbaru, pelakon dan pelakon Ani Mayuni berkongsi kisah sedih tentang anak sepupunya yang berusia empat tahun positif Covid-19.

Menerusi perkongsiannya di Facebook, Ani Mayuni berkata, kanak-kanak itu disyaki mendapat jangkitan tersebut daripada doktor yang merawatnya.

“Anak sepupu saya yang baru berusia empat tahun, positif Covid-19. Harap adik sepupu saya kuat menghadapi ujian ni.

“Nak tau tak macam mana dia boleh dapat benda ni? Pada asalnya anak buah saya kena bisul. Mak dia bawa pergi hospital untuk pembedahan.

“Selesai pembedahan itu, entah macam mana selang beberapa hari dapat tahu doktor yang buat pembedahan anak buah saya itu positif Covid-19,” ujarnya.

Menurut Ani lagi, setelah disahkan positif, anak sepupunya itu dijemput dengan ambulan dari rumah untuk dibawa ke hospital bagi mendapatkan rawatan.

Bagaimanapun disebabkan anak sepupunya itu masih kecil, ibunya terpaksa mengiringinya ke hospital.

“Budak empat tahun, ambulan datang rumah nak bawa anak kecil yang tak tahu apa-apa pergi hospital. Nak berpisah dengan mak dan bapa, mestilah menangis.

“Pengorbanan seorang ibu. Adik sepupu saya berkorban naik ambulan itu demi anak.

“Kalau saya di tempat dia pun, saya juga akan buat perkara yang sama,” luahnya.

Dalam pada itu, Ani memohon jasa baik orang ramai untuk mendoakan anak sepeupunya itu kuat dan kembali sembuh seperti biasa.

Sumber: FB Ani Maiyuni


“Mana Terbang Kasut Tu Kakak?.”  Anak Mengadu Kasut Sekolah Lesap, Reaksi Almy Nadia Undang Lucu!

Datin Almy Nadia berkongsi kisah lucu anak sulungnya yang pulang dari sekolah.

Isteri kepada Dato Fizz Fairuz memberitahu, anaknya Afrina Arianna pulang dari sekolah dengan air mata apabila kasut sekolahnya hilang.

Kisah lucu tersebut dimuatnaik Almy menerusi laman Instagramnya beserta sepotong video.di dalam video tersebut, kelihatan anak sulungnya itu meraung sambil memberitahu yang kasut sekolahnya lesap.

Namun reaksi Almy Nadia membuatkan anaknya makin kuat menangis.. Sambil ketawa dengan kisah anaknya, Almy sempat merakam anaknya itu memakai selipar.

Menurut ibu kepada empat cahaya mata ini lagi,Itu bukanlah kali pertama anaknya hilang kasut. Sebaliknya kejadian tersebut merupakan kali kedua.

Menjengah ke ruangan komen, rata-rata meluahkan rasa simpati dan tak kurang yang turut terhibur dengan gelagat anak sulung pasangan tersebut..


“Lahir Daripada Doa Tak Pernah Putus, Sabar Menanti Zuriat Sendiri.” Sempena Hari Lahir Aafiyah, Ucapan Tokti Menyentuh Hati!

Genaplah sudah empat tahun usia Siti Aafiyah, anak sulung kepada penyanyi nombor satu Negara. Cahaya mata yang dinanti-nantikan sekian lamanya oleh Dato’ Siti Nurhaliza dan Dato’ Sri Khalid Jiwa 11 tahun lamanya.

Menerusi akaun Instagram Siti yang mesra disapa Tokti, dikongsikan satu video yang memaparkan kejutan hari lahir untuk si cilik ini. Keluarga bahagia ini kini sedang bercuti di Genting hotel.

Justeru, Kesempatan tersebut diambil untuk meraikan Aafiyah dengan bantuan beberapa orang pekerja dari hotel tersebut.

Pada awal video, kelihatan Aafiyah membukakan pintu dan beberapa pekerja hotel masuk dengan membawa bersama sebiji kek hari jadi.

Reaksi anak sulung Tokti ini nampak gembira dan teruja jelas terpancar di wajahnya walaupun nampak malu-malu.

Kapsyen Dato’ Siti juga menarik perhatian peminat. Benar Aafiyah lahir atas doa dan kesabaran Dato’ Siti menanti zuriat sendiri.

Penantian yang cukup lama dan Dato’ Siti turut mendoakan agar anaknya ini menjadi hamba Allah yang hebat dan berbudi pekerti yang tinggi.

Alhamdullillah..

“Aafiyah lahir daripada doa yang tak pernah putus,keimanan dan kesabaran yang tinggi,kecintaan ayah ibu yang suci.

“Membesarlah Anakku menjadi hamba Allah swt yang hebat imannya, Di sayangi seluruh Makhluk Allah di langit serta bumi, berbakti serta berbudi pekerti yg tinggi.

“Ayah dan ibu sentiasa disisi mendidik dan mengajarmu … Sannah helwah anakku sayang .. #aafiyahturns4


Bila Mak Ayah Dah Tua Dan Berpenyakit, Jangan Lupa Bahagiakan Mereka.

Semasa kita kecil, mak ayahlah yang menjaga kita. Mandi, makan minum dan segalanya diuruskan oleh mereka. Setelah kita makin dewasa, masing-masing mempunyai haluan hidup. Mak ayah pula usia semakin meningkat. Malah ada yang mempunyai penyakit sehingga tidak dapat menguruskan diri sendiri disebabkan waktu usia.

Ketika ini, anak-anaklah yang menjadi kekuatan kepadanya untuk membantu. Bukan sahaja wang ringgit tetapi hal menjaga pengurusan dirinya.

Sebagaimana yang dikongsi oleh saudara Muhammad Hassan, kisah adik beradik yang mempunyai ayah yang sudah berusia dan mula lupa banyak perkara dan mula menjadi kanak-kanak. Mujur anak-anak pandai santuni ayahnya. Ada yang menghulurkan duit dan ada yang sanggup berhenti kerja untuk menjaga ayah dikampung.

Anak pakcik tu dulu kerja kilang di muar. Berhenti kerja sebab nak jaga ayahnya. Mak dah meninggal. Adik beradik 5 orang 4 perempuan dah bekerluaga dan kerja di kota.

Faham kan bila dah jadi isteri orang. Tapi adik beradik walaupun tak mampu jaga ayah,setiap bulan masukkan duit kepada adik lelaki untuk uruskan ayah fi kampung.

Abang ini cerita abang ipar semua baik baik selalu tanya khabar ayah mentua. Selalu balik kampung bila cuti,semua faham masalah kesihatan ayah.

Jenis orang tua. taknak tinggal kampung halaman walaupun anak anak ajak tinggal bersama.

abang ini jenis anak soleh. Ayah pula banyak penyakit. kadang kadang tu tak sempat berhenti dan terkencing dalam kereta. Doktor sahkan dementia. Dementia ni banyak benda dia tak boleh uruskan dengan sendiri.

Pernah sesat dalam pasar raya giant. 1 jam juga mencari. Bila jumpa tu punyalah happy terus peluk ayah dah macam lama tak jumpa. Ayah pula time sesat tu dia pergi lepak tengok TV dalam giant . Ya Tuhan.. Saya dengar cerita abang ini pun nak menangis.

Tabahnya dia melayan Ayahnya yang dah mula jadi kanak kanak. Yang dah lupa banyak perkara. Kadang-kadang makan pun bersepah.

Cuma ayah ini faham keadaan dia. Selalu menangis minta maaf kat anak sebab susahkan anak.

Anak soleh dia tak kisah. Basuh berak ayah pun dia sanggup.

Hargailah ayah kita. Jika ada lagi peluklah dia,ciumlah tangan dia,tataplah lama lama wajah dia. Tak lama lagi dia akan pergi.

Ayah terima kasih.


Suami Bukan King Tapi Saling Membantu. Deep!

Langkah pertama melahirkan suami yang bertanggungjawab ialah dengan mengajar anak lelaki mengangkat pinggan selepas makan.
Nampak mudah bukan? Tapi saya pernah lihat sendiri anak-anak kecil yang meninggalkan terus pinggan makannya selepas selesai makan.
Anak-anak ini juga tidak didedahkan dengan kerja-kerja rumah. Benda sekecil mengangkat sampah yang di atas karpet pun tidak disuruh. Kerusi yang lari dari tempatnya akan kekal senget sehingga ibu yang betulkan. Karpet yang terlipat akan dibiarkan sahaja, tidak disuruh pun untuk dibetulkan.
Apabila ibu menyapu dan mengemas rumah, anak-anak lelaki disuruh duduk jauh-jauh atau dalam bilik. Manakala anak perempuan akan diajar menyapu dan mengemas.
Baju seluar yang sudah dipakai tidak diarahkan untuk diletak di tempat baju kotor. Bersepahlah ia tanpa anak itu dimarahi. Baju yang bersih pula tidak pernah diajar untuk dilipat dan disimpan ke dalam almari.
Selesai masak, anak-anak lelaki tidak diajar untuk mengangkat pinggan atau menghidangkan makanan. Mereka akan dipanggil untuk makan hanya apabila semuanya telah siap terhidang oleh ibu atau adik perempuan atau kakak mereka.
Selepas makan, pinggan tidak disuruh bawa ke sinki, meja tidak diajar untuk dibersihkan dan dilap sehingga bersih dan letakkan semula kerusi dengan teratur. Tidak mengapa kerana ibu dan anak-anak perempuan yang akan buat.

Anak lelaki terus pergi buat hal masing-masing, tengok tv, bermain dan sebagainya. Tinggallah ibu dan anak-anak perempuan yang sebelum makan telah sibuk menyediakan masakan, memasak dan akhirnya mengemas serta membasuh pinggan.
Jika anda pernah ada bayangan seperti ini, nampak seperti normal kan? Itu kerja ibu dan adik perempuan atau kakak.
Buka sikit mata anda. Anak-anak ini tidak didedahkan dengan semua benda ini. Mereka dibesarkan dengan mentaliti “itu kerja perempuan”. Mereka membesar dengan “lepas makan tak perlu kemas meja”.
Anak lelaki yang tidak diajar menyapu rumah, membasuh pinggan, mengelap meja, membasuh, menyidai, melipat baju sudah pasti akan mempersoalkan apabila isterinya mengeluh penat apabila sudah berkahwin nanti.
Anak lelaki yang sama inilah yang rasa bukan tugas dia untuk membantu isteri masak, menghidang makanan, mengemas dan membasuh pinggan.
Anak lelaki ini juga akan rasa sangat berat untuk menyapu rumah dan akan merasakan ketidakadilan dan seperti dikawal oleh isteri apabila diminta untuk membantu membuat kerja-kerja rumah.
Melentur buluh biarlah dari rebungnya. Pernah dengar? Memang betul pun. Kerana apabila buluh itu sudah besar, ia akan jadi keras dan susah untuk dilenturkan malahan boleh patah. Itu yang terjadi kepada suami yang hidupnya dari kecil tidak diajar untuk buat kerja rumah. Dia akan memberontak dan memarahi si isteri apabila disuruh untuk buat kerja rumah.
Anak lelaki ini juga akan merasakan yang hidup dengan ibunya lebih seronok. Ini antara sebab kenapa yang lebih terseksa apabila duduk bersama mentua ialah isteri dan bukannya suami.
Nak lebih mudah faham? Anda tulis dengan tangan mana? Kanan ke kiri? Kalau tangan kanan, ambil pen sekarang dan tulis nama anda sendiri dengan tangan kiri. Senang ke susah? Kekok bukan? Macam mana kalau saya suruh anda tulis 100 kali nama sendiri tu dengan tangan yang anda tak biasa? Ada rasa menyirap tak? Faham dah sekarang?
Jadi, ibu dan bapa kita sudah besarkan kita dengan baik, Alhamdulillah. Tetapi ini tidak bermakna mereka bukan manusia. Mereka manusia macam kita, mereka juga boleh melakukan kesilapan seperti yang saya ceritakan di atas.

INI YANG KITA KENA BUAT PADA ANAK LELAKI
Apa yang kita boleh buat? Jangan ulangi kesilapan yang sama. Kerana kita juga sudah menjadi ibu dan bapa. Mula didik anak-anak kita tak kira lelaki atau perempuan untuk buat kerja-kerja rumah.
Supaya apabila dia sudah berumahtangga nanti, dia akan menjadi suami yang lebih bertanggungjawab.
1. Ajar anak lelaki kemas rumah
2. Ajar anak lelaki bantu kerja-kerja di dapur
3. Ajar anak lelaki uruskan pakaian mereka
4. Ajar anak lelaki yang semua benda ini adalah tanggungjawab mereka dan bukannya adik perempuan atau kakak serta ibu mereka sahaja.
Macam mana nak ajar? Tunjukkan dan galakkan supaya mereka buat bersama dan kemudiannya buat mereka gembira apabila mereka berjaya melakukannya.
Apa yang kita buat sekarang akan menentukan jenis suami apa yang akan anak kita jadi nanti, yang pemalas atau yang bertanggungjawab.
Bagaimana pula dengan suami yang pemalas begini? Didiklah mereka umpama mereka itu anak kecil. Mulakan sikit-sikit. Minta tolong hulurkan sesuatu atau minta tolong basuhkan sudu atau hulurkan tudung anda sehelai dan minta tolong letakkan di bakul baju kotor.
Puji dan ucapkan terima kasih apabila mereka bantu. Nampak macam kelakar dan macam budak-budak kan? Tapi percayalah, suami sebegini, sisinya ini memang masih di tahap kanak-kanak kerana ianya tidak pernah disentuh semasa mereka kecil.
Ringkas dan sangat mudah. Tapi mulakan dengan sedikit macam ini dan kembangkan lagi hari demi hari. Contohnya dari sehelai tudung kepada sehelai tudung dan baju atau dari minta bantu basuh sudu garfu kepada pinggan yang kecil dan kemudiannya pinggan makan sendiri.
Saya doakan anda semua akan berjaya dan para suami yang membesar dengan mentaliti bermasalah akan berjaya berubah.
Alhamdulillah, anak saya Akbar yang berumur 5 tahun walaupun belum fasih bercakap sepenuhnya sudah dilatih untuk membawa pinggannya ke sinki selepas makan, membetulkan sofa, membuang sampah, menyidai baju dan sebagainya.

SUAMI YANG MEMBANTU

Begitu juga dengan perkongsian isteri Johan. Jelas membayangkan suaminya seorang yang ringan tulang membantu menguruskan rumahtangga.

Menarik perkongsian ini.

Kredit: Akhtar Syamir dan Jozlynnhanania


Rupanya Guna Serbuk ‘Ajaib’ Ni Je Seluar ‘Jeans’ Luntur Warna Bertukar Jadi Macam Baru Beli.

Tentunya ada yang mengalami masalah seluar jeans warna yang sudah luntur. Nak tahu cara yang mudah supaya nampak kembali baru seperti mula-mula beli.

Menarik perkongsian ni, ikuti tip yang dikongsi oleh @Kholif Mael melalui di Tiktok.

Cara hitamkan balik seluar jeans yang LUNTUR WARNA:

1.Beli Dye pewarna seluar dekat SHOPEE
2.Panaskan air
3.Tuang dalam besen/baldi
4.Masukkan 1 packet Pewarna
5.Masukkan 1 genggam garam
6.Guna senduk untuk gaul dan gaul sampai sebati
7.Masukkan seluar jeans dalam baldi dan tunggu dalam 30 minit atau tinggalkan dalam 1 malam
8.Bilas dengan air paip, jirus manja2 je
9.Perah pun manja2 juga
10.Gantung di ampaian, pastikan jemur di bawah sinaran matahari
11.Tunggu sehingga kering

Siap! Seluar jeans kembali baru!


“Ulang-ulang Baca Ayat Pertama Surah Al-Fath…”-Ibu Ni Kongsi Amalan Untuk Lebih Permudahkan Ajar Anak


Cuti Sekolah Dah Mula. Ini Ada Aktiviti Yang Ibu Ayah Kena Buat

Cuti sekolah tidak dinafikan adalah antara saat yang disukai anak-anak dan juga ibu ayah. Mana tidaknya ia bermakna anak-anak dapat meluangkan lebih banyak masa dirumah bersama keluarga.

Memaknakan hubungan silaturrahim
Mempererat hubungan sesama ahli keluarga adalah sesuatu yang AMAT MAHAL. Boleh jadi, ia tidak memerlukan wang,
Tapi sama-samalah kita menjadikan aktivti harian kita penuh makna. Memperbanyak senyuman, ucapan terima kasih dan penghargaan, itu antara yang sangat diperlukan. Memperhebat kasih sayang sesama ahli keluarga, berlemah lembut dalam mendidik adalah sesuatu yang sukar tapi amat didahagakan anak.

Hidupkan keseronokan membaca!

Cuti sekolah bukan bermakna anak akan tutup terus buku dan akan buka semula apabila sekolah bermula. Jauhkan daripada persepsi buku hanya untuk belajar di sekolah. Keseronokan dan kebiasaan boleh dimulakan dengan ibu bapa sendiri. Libatkan ekspolorasi buku bersama. Hidupkan kehangatan membaca dengan kreativiti. Usaha ini memerlukan ibu bapa untuk konsisten. Biasakan berdiskusi dengan anak mengenai isi buku. Mereka lama kelamaan akan merasakan membaca ini mempunyai makna yang lain. Ia membawa mereka meneroka ilmu milik Allah. Bantulah mereka menghadapi zaman mereka. Anak-anak pada masa akan datang, maklumat sudah di hujung jari. Tapi yang penting bagaimana ilmu itu dicerna dan digunakan.

Hidupkan rutin bekerjasama dirumah

Menghidupkan rutin ini ayatnya seperti mudah. Tetapi rutin kehidupan adalah sesuatu yang memerlukan kebiasaan. Orang-orang yang cemerlang, mempunyai rutin yang baik. Ia memberi kesan kepada cara anak-anak kita mengurus kehidupan. Tetapi, kita fikirkan, bagaimana membantu anak mengikut rutin tanpa kekasaran,paksaan dan jeritan. Kita boleh bina jadual, atau flowchart bergambar, dengan sokongan reward yang sesuai. Reward tidak semestinya hadiah setiap hari. Tetapi kita boleh kumpul points dan redeem setelah mencapai target yang dipersetujui.

Raikan Projek-projek Mini
Membuat aktiviti tidak semestinya sesuatu yang gempak, mahal dan glamour. Ia cukup sesatu yang bermakna dan menarik buat anak. Untuk menjayakan ini, ibu ayah perlu bantu sediakan bahan-bahan yang sesuai yang asas, seperti kertas, gunting, gam, pita dan apa-apa yang dirasakan membantu. Sekiranya ingin menambah kepelbagaian aktiviti, boleh cari bahan-bahan seperti di link ini.

Beranikan Bereksperimen
Tidak dinafikan setiap anak mempunyai minat yang berbeza. Kadang-kala kita perlu membantu anak mencari minat. Bereksperimen adalah antara aktivti yang amat disukai oleh ramai anak. Ibu ayah boleh search dahulu di youtube, apakah contoh contoh eksperimen yag sesuai. Kali ini mulakan dengan berbincang bermula dengan memilih aktiviti lagi. Boleh bincangkan bahan-bahan yang diperlukan dan senaraikan. Berikan tugasan ini bersama-sama si kecil dan yang lebih tua.

Restoran Si Cilik
Kita mungkin sudah biasa bawa anak ke dapur. Kali ini apa kata bincangkan apa resipi baru yang mereka ingin cuba. Ini langkah sebagai meraikan kesukaan anak-anak. Cari resepi itu bersama, berikan peluang mencuba membuat sesuatu kelainan asalkan semuanya dijaga keselamatannya. Mungkin boleh tambahkan idea memberi pada orang-orang yang berdekatan sebagai didikan untuk sentiasa memberi.

Raikan Lukisan dan Warna
Melukis dan mewarna adalah antara kegemaran anak-anak. Tidak kira ia cantik atau tidk di mataorang dewasa. Sekiranya kita sudah biasa memberi kertas dan pensil, kita boleh perlbagaikan medium melukis dan mewarna. Ini menambahkan lagi keseronokan dan kreativiti anak. Kreativti amat membantu anak sebagai latihan kehidupan mereka. Kreativti akan meraikan keperlbagaian cara membuat keputusan, cara melihat dan menyelesaikan masalah. Membantu anak meraikan kreativiti bermakna kita melatih mereka menghadapi masa hadapan.

Hospital Kanak-Kanak
Ramai kanak-kanak yang suka bermain ‘pretend play’. Kita boleh gunakan kegemaran mereka ini untuk menerapkan kesedaran tentang pelbagai kesusahan masyarakat di luar sana. Ramai orang sakit, yang memerlukan bantuan. Ini juga boleh dipanjangkan dengan pelbagai diskusi, lakonan yang menarik . Sekali-sekala cuba minta untuk turut sama menjadi pesakit atau doktor. Pasti mereka amat teruja dengan penglibatan kita. Semasa bermain, boleh terus masukkan aktiviti menulis dan membaca seperti menulis nama pesakit atau bahagian yang sakit. Kemudian, boleh juga membuat aktiviti membaca kepada si pesakit supaya si pesakit menjadi lebih gembira!.

Berinteraksi Dengan Alam

Bercakap dengan alam, tidak bermakna kita mengajak anak bercakap sendirian. Ia sebagai galakan menggunakan alam semulajadi sebagai aktiviti penuh mengasyikkan. Anak-anak perlu didedahkan dengan alam semulajadi, melihat kehijauan alam, ketenangan air, haiwan dan tumbuh-tumbuhan. Inilah masanya untuk memperbanyak diskusi dan mengaitkannya dengan kehebatan ciptaan Allah, penjelasan-penjelasan boleh di pelbagaikan, dari segi banyak sudut. Ini menyebabkan mereka menghargai ilmu dan tidak melihat hanya sekolah tempat menimba ilmu. Persepsi ini memerlukan usaha dan rutin.

Raikan Apa Sahaja Experiencial Learning.
Pernahkah anda melalui saat di mana agak sukar anda untuk memahami sesuatu yang dijelaskan. Tetapi ia menjadi berkali ganda lebih mudah apabila perkara itu anda lalui sendiri. Ya. Itu sesuatu yang amat mahal. Kadang kala mungkin agak sukar untuk mereka membaca tanpa mencuba. Inilah masanya untuk membantu anak memahami banyak ilmu-ilmu kehidupan dengan lebih bermakna. Aktiviti membiasakan anak dengan makna ini amat penting untuk kehidupan mereka. Inilah usaha-usaha yang perlu ibu ayah rutinkan sebagai usaha membantu mereka berfikir bukan menjadi generasi sekadar menghafal fakta tanpa menghayati.
Sumber: FB Maryam Thoraya Ariffin


Petua Kulit Makin Cantik, Wanita Ni Amal Minum Air Rebusan Halba & Kurma Merah!

Halba antara rempah yang sering digunakan dalam masakan. Selain memberi keenakan rasa yang tersendiri pada masakan, halba juga begitu banyak khasiatnya untuk penjagaan kesihatan.

Apatah lagi jika digabungkan dengan kurma merah dikatakan dapat membantu mencantikan kulit. Jadi untuk anda yang ingin kekal sihat dan cantik serta dalam masa yang sama berjimat, bolehlah cuba petua mudah ini yang dikongsikan oleh Adiba Razali ini.

PETUA CANTIKKAN KULIT DENGAN AIR HALBA DAN KURMA MERAH

Cara-cara membuatnya:
1. Bersihkan halba dan kurma merah.
2. Rebus halba dan kurma merah dalam 2 liter air sehingga biji halba kembang.
Lagi kembang lagi bagus.
3. Tutup api dan biarkan sekejap. Sedia untuk diminum.

* Masa rebus tu kalau korang nak masukkan terus gula perang pun boleh.

Masa nak minum baru bubuh gula perang tuh.

Banyak sangat khasiat air rebusan halba dan kurma merah ni. Diba sendiri dah amalkan sebulan dan nampak kulit makin licin giteww ?

7 KHASIAT AIR HALBA DAN KURMA MERAH UNTUK WANITA:

1. Mencuci darah kotor seterusnya mencantikkan kulit dari dalam.
2. Mengatasi masalah senggugut atau ketegangan ketika haid.
3. Menguatkan fungsi rahim. Merangsang dan menyuburkan rahim, sangat bagus untuk yang nak ikhtiar hamil.
4. Mengetatkan dan meremajakan rahim.
5. Mengaktifkan kelenjar susu dan memperbanyakkan susu badan.
6. Meningkatkan saiz payudara secara semulajadi.
7. Meningkatkan keanjalan kulit (awet muda) secara semulajadi.

Banyak kan manfaat yang korang boleh dapat? ?

Nak buat pun sangat lah senang. So tunggu apa lagi, selamat mencuba.

❌ Ibu mengandung tak digalakkan minum air ni.

Kredit : Adibah Razali

Baca artikel menarik lain di sini:


Tak Sempat Daftar Insurans, Anak Kak KM Disahkan Hidap Jantung Berlubang!

Rata-rata rakyat Malaysia mengetahui bagaimana sifat keterbukaan Kak KM sebagai seorang penjual bagi produknya. Walaubagaimanapun dirinya, keluarga semestinya no 1 bagi dirinya.

Walaupun terkadang gurauan Kak KM kedengaran kasar, kasih sayangnya kepada keluarga terutamanya buat anak-anak memang tiada bandingan. Seringkali kita dengar betapa lembut tutur bicaranya dengan 4 orang anak selain dibelai dengan penuh kemanjaan.

Namun semalam, usahawan jamu ini berkongsikan sebuah berita mengejutkan menerusi paparan video anak keduanya yang mesra digelar dengan nama Baby Rania dikejarkan ke pusat rawatan. Kak KM juga dilihat menangis kerana amat risaukan keadaan remaja berusia 13 tahun itu.

Kak KM mendedahkan Baby Rania menghidap jantung berlubang dan apa yang paling merisaukan, saiz lubang itu semakin membesar.

Saat itu, mereka sedang lakukan pemeriksaan kesihatan sebagai prosedur bagi mendaftar perlindungan insurans. Siapa sangka mereka dikejutkan dengan berita sedih sebegini. Tidak kesampaian hasrat untuk memiliki insurans, maka Kak KM perlu menanggung semua kos rawatan berkaitan.

Tambah Kak KM, sebenarnya sejak lahir lagi Rania sudah didiagnosis mempunyai masalah injap berlubang. Walaupun awalnya nampak normal sahaja, Rania yang kian meningkat dewasa semakin menunjukkan banyak simptom termasuklah masalah kesukaran bernafas.

Meninjau di ruangan komen, ramai yang mendoakan kesembuhan Baby Rania. Malah, ada juga yang menganggap ini ujian dan peringatan buat kak KM untuk sentiasa di jalanNya…

Sumber : Facebook Kak KM & MStar


“Sejuk Perut Ibu Mengandung.” Viral Abang Viva Sanggup Angkut Bot Letak Atas Bumbung Kereta Kecil, Dalam Poket Hanya RM50, Buat Netizen Kagum Dan Sebak!

Pastinya ramai meruntun jiwa melihat situasi yang melanda penduduk Lembah Klang baru-baru ini.

Kejadian banjir besar yang melanda sangat menyayat hati semua. Air bah yang ‘menggunung’ itu didakwa berpunca daripada cuaca hujan yang berterusan tanpa henti.

Sehubungan itu, ramai yang menghulurkan bantuan setelah viral dikatakan ramai mangsa banjir tidak mendapat bantuan.

Prihatin dengan situasi yang mendesak, seorang pemuda telah viral baru-baru ini setelah dikatakan bergeral secara solo untuk menghulurkan bantuan.

Lebih mendapat perhatian dia hanya menggunakan kenderaan kecil viva serta memuatkan boat didalamnya. Bergerak dari Melaka ke Selangor hanya berbekal RM50 duit di poket.

Tidak mahu kisahnya diviralnya namun tidak sangka caranya mendapat perhatian ramai.

Gambar: Inilah keluarga abang viva yang membantu mangsa banjir

Menerusi sumber,  Free Malaysia Today turut berkongsi gambar keluarga pemuda viral berkenaan yang kini menjadi perhatian warganet.

Sejuk perut ibu mengandung. Azwan Omar, abang yang viral lepas sanggup
angkut bot atas kereta kecilnya dari Melaka ke Selangor. Sanggup minta cuti kecmasan dari majikan semata-mata nak tolong mereka yang terperangkap banjir.

Dalam poket pula katanya ada RM50 je. RM20 duit minyak bot, lagi RM30 lagi untuk beli roti,air buat alas perut. Tidur pun dalam bot. Hidup biasa tapi berjiwa luar biasa.

Saya cukup tersentuh membaca kisah Abang Viva yang datang dari Melaka untuk menyelamatkan mangsa banjir di Shah Alam. Kisah Abang Viva seperti berikut:

1. Abang Viva ini bernama Azwan Omar yang datang dari Melaka ke Shah Alam dengan menggunakan kereta Viva dan membawa sebuah bot di atas bumbung keretanya.

2. Dia hanya berbekal duit sebanyak RM50. Dia beli minyak untuk bot sebanyak RM20 dan RM30 lagi untuk makanan seperti roti dan air untuk alas perut.

3. Dia bekerja sebagai operator mesin dan memohon cuti kecemasan dari majikannya untuk ke Shah Alam bagi menyelamatkan mangsa banjir.

4. Antara mangsa banjir yang diselamatkan ialah pasangan warga emas termasuk suami yang lumpuh dan seorang ibu dengan bayi yang baru dilahirkan.

5. Sejak lima hari lepas, Abang Viva hanya alas perut dengan makan roti dan air serta tidur dalam botnya. Namun dia terus kental untuk selamatkan mangsa-mangsa banjir.

6. Cerita dia tersebar menyebabkan orang ramai menderma wang kepadanya. Namun dia agak keberatan mahu menerimanya dan menderma sebahagian besar wang itu kepada NGO-NGO lain.

7. Abang Viva berkata, “Saya datang nak tolong dengan ikhlas tak harap apa-apa pun. Saya pun tak minta untuk jadi viral sampai macam ni, orang masuk dalam internet semua. Jadi sumbangan yang saya terima itu saya akan salurkan semula kepada mangsa banjir”

8. Hebat betul kisah Abang Viva ini. Dia hanya orang biasa tanpa pangkat dan gelaran. Tetapi jiwanya amat luar biasa. Dia di antara hero yang tidak dikenali tetapi kaya jiwa dan budi.

9. Moga Allah memberkati dan memberi kekuatan atas usaha Abang Viva menyelamatkan mangsa banjir. Abang Viva hero kami!

Dr. Abdél Rahmanov
23 Dis 2021

Sumber: Free Malaysia Today ,& Abdel Rahmanov gambar: kalam ulama


Kulit Kering Selepas Beraya, Masker Kentang Penyembuhnya, Sila Buat Segera!

Tak hanya punya kuasa luar biasa dalam masakan, kentang juga kalau nak tahu baik untuk kecantikan kulit. Terbaru, kentang dimanfaatkan untuk menghilangkan garis-garis halus dan kedutan pada wajah, memperbaiki tekstur kulit, mencerahkan, dan menegangkan kulit. Wow!

Disebabkan itulah ramai yang mencuba masker kentang ini sendiri di rumah. Kos pun jimat. Jom ikut cara menyediakan masker kentang yang dikongsikan oleh Anis Roduan di facebooknya.

Kentang selain sedap dimakan, elok jugak buat masker tau uols. Kalau korang ada masalah kulit kering, cepat cuba tips ni. Sesuai juga untuk semua jenis skin. Selamat mencuba.

Bahan-bahan:
1 biji kentang – kisar hingga hancur (tambah 1/4 cawan air kalau perlu)
Sebiji telur – ambil putih telur sahaja

Cara pakai:

1. Campurkan kentang yang dikisar dengan putih telur.

2. Sapukan pada seluruh muka. Biar kering selama 30 minit.

3. Cuci dan bilas muka dengan air suam atau sejuk.

Kebaikan Masker Kentang:
1. Mengatasi kulit kering dan membuang sel kulit mati/menggelupas.
2. Menghilangkan jerawat & bekas jerawat
3. Mencerahkan kulit wajah secara semulajadi
4. Menghilangkan blackhead/whitehead
5. Merawat kulit sunburn
6. Mengurangkan kedutan pada kulit muka
7. Mengatasi kulit berminyak

Kredit: Anis Roduan


“9 Tahun Kita Jaga Jodoh Sama-Sama.” Yang Berhasrat Nak Cuba-Cuba…”- Isteri Lan Solo Beri Peringatan Ini. Ringkas Tapi Deep!

Melayari alam rumah tangga ada pasang surutnya. Ada manis ada pahitnya, ada masa bergurau ada masa bermasam muka.

Namun semua itu asam garam yang akan ditempuhi oleh setiap pasangan suami isteri. Hari ini genap 9 tahun Lan Solo dan isteri melayari alam rumah tangga.

Hasil perkongsian hidup bersama, pasangan ini dikurniakan 4 cahaya mata yang comel. Menerusi laman instagramnya, Nur Sheila Hassim atau lebih mesra dengan panggilan Sheila  memuat naik perkongsian tersebut.

MOHD RAZLAN.. .
sila pastikan 9 thn lagi pon u pimpin tgn wanita yg sama! .
Setia mencintai wanita yg sama.. .
Sudi jatuh bangun bersama.. .
Menjadi imam utk wanita yg sama.. .
Kekal bg report kat wanita yg sama.. .
Tak lalai utk bg nafkah pd wanita yg sama.. .
Memberi sepenuh perhatian pd wanita yg sama.. .
Share password dan pin atm pd wanita yg sama! .
Gado dan berbaik pon pd wanita yg sama.. .
9 thn kita jaga jodoh sama2.. .
I dgr ada jodoh lain.. .
Ko tunggu.. Aku beranak lagi thn depan.. ??? .
Selamat Hari Kita.. ???? .
Kpd yg berhasrat nk cuba2.. Jgn berani2 nk sondol k.. Aku sondol ko smpi dlm tanah!!! .

Nampak biasa-biasa sahaja tetap mendalam maksudnya. Apa pun selamat ulang tahun ke 9 Lan dan  Sheila. Moga berbahagia hingga ke hujung nyawa.


Tak Beri Isteri Kerja,  Ini Yang Patut Suami Lakukan.

Ikuti perkongsian dari seorang suami bernama Saiful Umairah tentang apa yang dia lakukan bila mahukan isterinya menjadi surirumah sepenuh masa.

Apa yang dia mahukan, barpun isterinya mempunyai diploma dan ijazah,  dia lebih suka isterinya tidak keluar bekerja dan biarlah tempat isterinya hanya di rumah.

Pun begitu,  ada yang cukup istimewa bagaimana suami ini persipkan isterinya agar turut ada pendapatan sendiri.  Ayuh ketahui kisah sepenuhnya agar setiap antara kita terinspirasi.

Ini katanya…

Isteri saya seorang suri rumah. Walaupun isteri saya mempunyai Diploma dan Degree. Saya lebih mahukan isteri menguruskan hal-hal berkaitan rumah dan anak. Atas sebab itu ramai yang melihatnya sebagai satu kerugian kerana mempunyai kelulusan tinggi tetapi tidak berkerja. Saya mempunyai pendapat yang berbeza tentang hal ini namun tidak mahu mengulasnya di sini. Apa yang saya mahu kongsikan adalah bagaimana saya menebus kehendak saya (tidak mahu isteri bekerja) kepada apa yang isteri suka dan perlu.

Support Hobby

Isteri saya sangat minat dengan kerja-kerja craft. Jadi apa-apa yang berkaitan dengan hobby ini saya akan cuba support selagi masih dalam kemampuan. So satu bilik dekat rumah, kami telah convert sebagai tempat membuat kerja-kerja craft. Dalam tu la ada mesin jahit, died-cut machine dan macam2 lagi. Kadang-kadang tu ada jugak join2 class craft ni, so dekat situ boleh develop new skills dan jumpa kenalan-kenalan baru. Sebab minat punya pasal dia pun ambil juga order secara kecil-kecilan. Boleh la dapat duit-duit tepi.

Setup Business

Selain hobby nya, saya push dan support isteri untuk buat business online. Saya setup satu business untuk isteri uruskan. Saya sendiri mencari barang-barang niaga dengan modal yang rendah. Saya sendiri juga explore tentang selok belok perniagaan online. Yang lain isteri uruskan, dari sales sampai ke packing barang. Saya tinggal pos je. Alhamdulillah, walaupun buat dalam scale yang kecil kerana terhad dengan commitment lain, hasilnya semakin bagus dari masa ke semasa. Kalau buat lebih sikit gaji lepasan Degree pun boleh dapat. Bolehlah bantu serba sedikit perbelanjaan bulanan.

Reward

Reward ni tak semestinya benda2 mahal, selalunya tentang spend masa, biasa lepas saya balik dari site, meeting or habis kerja, saya akan tanya isteri nak pergi mana. Selalunya nak pergi cari barang2 rumah macam barang2 basah, pergi taman ke or pergi makan (Kalau bawak pergi pasar malam, dia punya senyum sampai ke dahi terus). Balik saja sampai rumah takde rest2, terus kluar. Kalau rest jawapnya memang malas. Reward ni penting sebab duduk seharian di rumah memang boleh tepu. Jadi kene bawak keluar.

Ini antara perkara-perkara yang saya buat untuk suri rumah saya. Saya kongsi kan perkara ini adalah kerana ramai rakan-rakan saya berkongsi cerita mahukan isteri menjadi suri rumah sepenuh masa. Tidak kurang juga mahu isteri berniaga secara online.

Nasihat saya, jika kita benar-benar mahu isteri menjadi suri rumah. Jangan hanya bercakap, tapi tunjukkan effort dan keep supporting your wife. Percayalah. Kunci rezeki itu ada di dalam rumah. Iaitu isteri dan anak2.

Sumber : Saiful Umairah


Peguam Ni Sarankan Suami Hadiahkan Isteri Emas, 10 Tahun Simpan, Aset Jadi RM36,000! Bukannya Bagi Yang Susut Nilai.

Kebiasaanya apabila meraikan hari jadi isteri, para suami akan membeli hadiah bunga, coklat, alatan solek, beg, set barang dapur, kasut atau makan malam istimewa. Jika dikira jumlah hampir ratusan atau ada yang mencecah ribuan. Maklumlah jika beli beg pun berjenama mewah.

Bagaimanapun, bagi seorang peguam ini, beliau mencadangkan para suami beralih pemberian hadiah kepada barangan kemas. Tak perlu mahal katanya cukup sekadar sebentuk cincin. Namun jika disimpan dalam tempoh lama dan dikumpul sehingga 10 tahun jumlah aset ini akan bertambah. Malah katanya kemungkinan boleh mencecah kepada RM36,000!

Mungkin ada relevannya cara yang disarankan oleh peguam bernama Hayat Muhamad ini.

IKUTI PERKONGSIAN INI.

Pokyat, aku duduk terfikir nak belikan isteri aku hadiah. Apa hadiah yang sesuai untuk isteri?

Jawapan:

Korang beli bunga tak salah.
Korang belanja tempat makan sedap- sedap tak salah. Semua ada kenangan.

Tapi bunga akan layu. Makanan yang sedap akhirnya jadi najis.

Jawapan Pokyat ialah beli emas kat isteri. Cuba untuk tiap- tiap bulan beli emas kat isteri.

Kenapa pulak Pokyat? Habislah duit macam tu!

Korang tau,emas tidak akan susut nilai. Didik isteri kalau dia ada duit, beli lah emas. Kalau tak ada duit banyak, cukuplah beli cincin kosong RM 300 ringgit. Cuma pastikan emas 916. at least.

Aku nak cakap, orang kita kurang kesedaran menyimpan emas. Bagi Pokyat, emas kalis inflasi. Emas sepanjang masa, sepanjang zaman, kat manapun kat dunia, ia masih ada nilai.

InsyaAllah kalau ikutkan harga emas, ia akan berterusan meningkat. Jadi sesiapa yang menyimpan emas, dia akan beruntung.

Gelang Emas RM10k zaman mak- mak kita sekarang mungkin dah menjangkau RM17k pada zaman kita.

Kedua, Tadi Pokyat cakap kenapa emas mestilah at least 916? ( Ada emas yang lagi tinggi dan padu iaitu 99.9.)

Cara nak cairkan emas mudah sahaja iaitu jual pada Tukang Emas. Kalau emas bermutu rendah, anda juga akan dapat harga yang rendah.

Kalau 916, anda akan dapati harga dia maintain ok. Walaupun emas anda buruk, ia tetap ada harga.

ASET BERNILAI

Didik isteri supaya jangan membazir membeli perkara yang tidak berfaedah. Beli emas sebanyak mungkin.

Kalau cincin berharga RM300, pastu beli sebentuk setiap bulan, dalam setahun dah ada RM3600. Ada bonus beli rantai tangan pulak.

Perkara paling penting ialah, emas boleh digadai apabila susah atau terdesak. Kalau harga RM300, nak dapat RM200 segera memang kacang. Itulah manfaat yg orang tak nampak. Kalau ada 10 bentuk cincin, nak dapat RM2000 memang mudah. Cari yang kos simpan rendah.

Lepastu kesemua cincin- cincin tu boleh trade in pastu tambah sikit duit, untuk dapat gelang emas yang lebih besar.

Korang nampak macam Pokyat mengarut kan, tapi kalau betul- betul fokus dengan “ satu cincin setiap bulan”, nanti tengok lah 10-20 tahun, aset ini akan bertambah. Setahun RM3600, kalau 10 tahun = RM36,000. Pastu harga naik pulak.

Orang perempuan dan orang kedai emas mesti suka dengan plan dan cadangan Pokyat ni.

Percayalah, kalau kita susah masa tinggal batu je, isteri boleh bantu kita dengan hadiah- hadiah yang kita pernah bagi ni lah.


“Paling Dirindui Pajeri Nanas Sarah. Ya Allah Sedapnya.” Shuib Sepahtu Kongsi Momen Sambut Ramadan Bersama Arwah Isteri

Ramadan tahun ini pastinya cukup berbeza buat pelawak dan usahawan, Shuib Sepahtu. Buat pertama kalinya, dia bakal menyambut bulan mulia ini tanpa isteri tercinta, Allahyarhamah Siti Sarah Raissuddin di sisi.

Berkongsi momen kenangan setiap kali ramadan, Shuib berkata, dia dan arwah suka pergi ke bazar bersama-sama untuk pilih dan membeli kuih-muih, termasuk mencari makanan kegemarannya iaitu pajeri nanas.

“Ini kali pertama Ramadan tanpa dia (Sarah). Sedih, gementar pun ya. Fikirkan perasaan anak-anak termasuk diri sendiri juga.”

“Kami suka pergi bazar Ramadan sama-sama. Pilih kuih, cari pajeri nanas. Dan kalau nak cakap apa yang tak boleh lupa ketika Ramadan, saya memang akan minta Sarah masakkan pajeri nanas.

“Dia pun tahu saya memang suka pajeri nanas. Jadi, dia memang takkan tak buat dan dia mesti buat (masakkan). Itu yang dirindui, pajeri nanas Sarah.

“Selain itu, ada lagi satu masakan kegemaran Sarah iaitu dia suka masak kerutup ayam atau kerutup daging. Ya Allah, sedapnya,” katanya.

Berbicara juga mengenai keperibadian arwah isterinya, Shuib berkata, aktiviti Sarah ketika Ramadan, dia kerja macam biasa dan di sebelah petang pasti akan banyak masa di rumah untuk masak dan menyiapkan juadah berbuka mereka sekeluarga.

“Jadi, Ramadan kali ini tak ada persiapan dan saya lebih kepada perancangan untuk bersahur serta berbuka dekat mana, dengan siapa. Sambutan pun biasa-biasa saja.

“Tak adalah ‘heavy’ sebab memikirkan hari pertama puasa ini sahur macam mana, berbuka macam mana, anak-anak punya perasaan termasuk ‘daddy’ dia punya perasaan juga,” katanya lagi.

Apa pun, Shuib berkata insya-Allah, bulan puasa ini adalah ruang terbaik untuk dia sekeluarga berbuat amal jariah, sedekah dan beribadat.

“Insya-Allah, harap tahun ini boleh menjalani puasa dengan baik dan dapat perbanyakkan lagi amal ibadat. Dapat buat banyak sedekah khususnya untuk Siti Sarah,” katanya.

Shuib bernikah dengan Allahyarham Siti Sarah pada 26 Februari 2011. Hasil perkongsian hidup itu, mereka dikurniakan empat cahaya mata iaitu Uwais Alqarni, 11, Dzahira Talita Zahra, 9, Ariq Matin, 7 dan Ayash Affan.


Andai Esok Sudah Tiada. Apa Persiapan Kita Untuk Pasangan? Renungkan Perkongsian Ni!

Kehidupan kita di dunia ini tidak lama, suatu masa nanti akan pergi meninggalkan pasangan, anak-anak dan keluarga tercinta. Selain sedar hakikat untuk persiapkan diri mengadap Ilahi agar bahagia di negeri abadi, namun usah terlepas pandang untuk persiapkan juga bekalan untuk insan yang ditinggalkan agar mereka tidak hidup susah setelah kita tiada disisi.

Jadi apa kata, kita renung-renungkan beberapa soalan ini yang dikongsikan oleh Marliya Ramli untuk peringatan bersama. Jom semak.

DERITA SELAMA-LAMA.

1 – Esok weekend. Tuan-tuan ambillah sedikit masa. Semak bersama-sama… Berapa jumlah simpanan yang isteri tuan-tuan ada?

2 – Berapa banyak yang isteri tuan-tuan mampu jana pendapatan keluarga? Andai tuan-tuan tiada, isteri mampu urus segala?

3 – Andai Tuan-tuan meninggal dunia, apa yang dihibahkan pada isteri jelita? Berapa banyak jumlah wang dan emas simpanan yang tuan-tuan sedia agihkan?

4 – Anak-anak tuan-tuan akan ada tempat tinggal? Isteri tuan-tuan punya hati kental yang sanggup bertahan? Berapa lama?

5 – Saya 16 tahun bekerjaya sebagai HR ya tuan-tuan… Saya dah tengok abang kakak dan adik beradik yang tuan-tuan sanjung anggap baik segala, merekalah bakal jadi si celaka yang menyusahkan.

6 – Merekalah yang sibuk menghitung harta pusaka dan insuran syarikat yang tuan-tuan tinggalkan. Tuan-tuan masih hidup segalanya baik belaka. Tuan-tuan meninggal esok, anak isteri tuan-tuan merempat tak apa… Yang penting mereka mahu bahagiannya.

7 – Haloba manusia tak kenal sesiapa. Baik ibu bapa tuan-tuan atau saudara mara. Selagi bernafas dan punya nyawa, pandanglah wajah anak isteri tuan-tuan.

8 – Tuan-tuan jangan tunggang agama berserah pada takdir semata-mata. Selagi jasad menghirup udara, ambil lah langkah berjaga-jaga.

9 – Pastikan isteri tuan-tuan punya sebuah rumah namanya. Pastikan isteri tuan-tuan tahu menjana wang untuk anak-anak tercinta.

10 – Jika isteri tuan-tuan surirumah atau berpendapatan kecil saja, segera hibahkan harta. Agar pemergian tuan-tuan tidaklah meninggalkan DERITA SELAMA-LAMA.

Salam sayang dan ya, saya isteri juga.


Cuci Dapur Hanya Guna Tepung Aje. Kotoran Cepat Hilang, Dapurkan Pun Berkilat Bersih!

Apabila bergelar suri rumah, pastinya pelbagai urusan mengemas rumah harus dilakukan agar memastikan rumah kelihatan bersih supaya ahli keluarga dapat hidup dengan selesa. Bahagian rumah yang amat sukar menjaga kebersihannya ialah bahagian dapur. Kawasan ini boleh menjadi punca kepada pelbagai penyakit akibat faktor makanan yang tercemar.

Malah, ada pepatah yang mengatakan, jika ingin menilai sebuah rumah lihatlah dapurnya. Jika rumahnya sentiasa bersih maka dapurnya pastinya bersih. Demikian pula sebaliknya.

Sebagai salah satu bahagian penting dalam rumah yang biasa difungsikan untuk memasak dan mengolah makanan, dapur biasanya lebih cepat kotor dan mudah berselerak. Sedangkan ruang dapur perlu bersih.

Menurut puan Idel, tip untuk mencuci dapur caranya adalah mengunakan tepung tanpa menggunakan air. Tidak perlu risau masalah dapur retak atau pecah bagi dapur jenis kaca. Katanya hanya tabur tepung pada permukaan dapur kaca dan gosok dengan mengunakan tangan. Kemudian lap dengan kain bersih.

Berpandukan gambar, cubalah cara membersihkan dapur.


Nak Pastikan Apa Yang Anak Kita Hafal Untuk Peperiksaan Tak Lupa, PU Salman Kongsi Amalannya.

Bila anak-anak bakal menduduki peperiksaan besar seperti UPSR, PT3, SPM, STPM dan sebagainya, kita sebagai ibu bapa turut terherat rasa gusar dan bimbang. Apatah lagi persaan anak-anak yang akan diuji kefahaman ilmu yang telah dipelajari selama ini. Pastinya ada yang merasa tidak tenang dan bimbang menanti hari peperiksaan tersebut.

Jika ingin dihitung, peperiksaan UPSR adalah yang paling hampir bakal diduduki oleh anak-anak kita dengan berbaki seminggu sahaja lagi. Tentunya persiapan mental dan fizikal berdepan dengan peperiksaan besar telah dipersiapkan sejak di awal tahun lagi. Kita sebagai ibu bapa juga yakin, pelbagai usaha telah dilakukan oleh anak-anak kita untuk berjaya dalam peperiksaan tersebut.

Pun begitu, usaha tidak boleh terhenti di situ sahaja malah menurut perkongsian PU Salman masih ada lagi amalan-amalan tertentu yang boleh dilakukan sehinggalah sebelum masuk dewan peperiksaan.

Nak tahu apakah amalan tersebut, jom semak.

AMALAN SEBELUM MASUK PERIKSA

Utk pastikan apa yg kita hafal itu kita tidak lupa ini amalan yg diajar oleh guru saya(buat sebelum pergi dewan periksa):

1. Ambil wuduk sempurna.
2. Mengadap kiblat.
3. Ambik secawan air kosong sebaiknya air zamzam.
4. Baca surah al-A’la الأعلى.

5. Bila sampai ayat keenam baca 7 kali sambil masukkan jari telunjuk kanan dan pusing lawan arah jam 7 kali.
6. Abiskan bacaan surah tersebut.


Kalau Marah Anak & Tak Boleh Kawal Diri, Ikut Saranan Doktor Ini, Mak-Mak Kena Buat Perkara Ni!

Tak dinafikan, perangai anak yang ‘macam-macam’ buat kita jadi hilang kawalan diri. Hilang sabar dalam diri mungkin kerana terlalu penat dibebani dengan tugasan lain ditambah pula kerenah anak yang pelbagai.

Ada ketikanya sampai satu tahap, tangan naik dengan sendirinya tanpa kawasan. Sudahnya bila dah pukul anak, mak-mak akan menangis sendiri dan menyesali perbuatan ini. Itulah yang selalunya dilalui oleh semua wanita bergelar ibu.

Banyak kebenaran dalam setiap kata-katanya. Bagi ibu, buat seperti yang disarankan olehnya.

” Rasa je nak mengamuk terus buat benda ni..

Kadangkala tu saya tak salahkan pun emak emak yang mengamuk kat anak sendiri. Sebenarnya emak emak ni cuma perlu moral support daripada orang di sekeliling je.

Yela, anak ramai. Kerja pula bertimbun. Pasangan pula jenis tak memahami. Memang boleh jadi tiba-tiba hilang kawalan diri. Sebab tu emak emak ni kena tahu tanda-tanda yang diri tu hampir hilang kawalan.

Antara tanda-tanda yang emak-emak kena tahu adalah :
– tiba-tiba je pernafasan jadi laju
– dada rasa berdebar debar
– tangan dalam posisi menggenggam
– nada suara jadi lebih tinggi daripada kebiasaan
– dah mula timbul rasa benci dengan anak sendiri

Kalau ada tanda-tanda dalam senarai di atas, anda patut lakukan beberapa perkara ini. Wajib buat ya!

Dah ada je tanda-tanda ni terus buat ‘Time-Out’ untuk diri sendiri.

Jauhi anak-anak, pergi ke satu sudut dan duduk bersendirian. Masa tu kena buat Deep Breathing Exercise.

Guna teknik 4-7-8

Amik nafas dalam selama 4 saat. Tahan nafas selama 7 saat dan hembus nafas perlahan-lahan dalam masa 8 saat. Ulang teknik ni berkali kali sampai rasa marah tu reda.

Saya bukan apa, ramai sangat emak emak yang terpukul anak dengan pukulan yang keras sebab hilang kawalan diri. Bila anak dah tidur baru la tersedar dan akhirnya menangis semahunya memikirkan diri yang hilang kawalan emosi pada anak sendiri!

Anak ni rapuh. Pukulan, ugutan dan ancaman hanya menyebabkan anak jadi makin ganas kerana otaknya merasa diancam dan sifat ganas tu akan keluar sebagai salah satu bentuk pertahanan diri ( defense mechanisms ) dirinya!

Jadi jom belajar ilmu parenting lebih dalam lagi supaya anak jadi bahagia, ibu pun jadi lebih ceria. Join kelas parenting percuma di telegram saya. Install Telegram dan klik sini t.me/NotaTaufiqRazif

Sumber: Taufik Razif


Jangan Tak Tahu Lemon Boleh Legakan Masalah Kulit, 3 Cara Ni Kena Tahu!

Lemon antara salah satu buah yang cukup banyak kegunaannya. Daripada hanya dijadikan air dan sebagai ajen detoks, lemon juga banyak fungsinya dalam kegunaan di dapur.

Antara yang boleh dipulihkan menggunakan lemon adalah tanggalkan kesan kotoran pada papan pemotong, bersihkan sinki dan sebagainya.

Tapi jangan tak tahu lemon juga mampu meninggalkan kesan pantas untuk merawat masalah kulit. Ini yang anda kena tahu.

1. Rawat Kutil dan Ketuat
Letakkan potongan lemon pada kutil dan balut dengan kemas. Biarkan semalaman. Cara ini dapat membantu anda yang terkena jangkitan kulit.

2. Hilangkan Bintik Hitam
Hiris lemon nipis dan sental pada bintik hitam. Biarkan kering semalaman kemudian barulah dicuci dengan air sejuk. Bintik hitam akan mula menghilang jika lebih kerap dilakukan.

3. Pulihkan Jerawat
Bersihkan wajah daripada kesan minyak dan kemudian gosokkan muka dan kawasan berjerawat dengan lemon. Biarkan hingga kering dan jangan dibilas. Selepas 15 minit barulah dibilas dengan air bersih.

4. Kawal Minyak Pada Wajah
Asid dalam lemon mahu menanggalkan kesan minyak pada muka. Basuh muka dengan air suam terlebih dahulu kemudian barulah digosok dengan seluruh wajah. Biarkan isi-isi lemon menyerap seluruh bahagian muka. Kemudian barulah dibasuh bersih.

5. Hilangkan Kulit Bawah Lengan
Lemon merupakan ‘peluntur’ semulajadi. Masalah ketiak dan siku yang gelap boleh dicerahkan dengan lemon. Potong lemon nipis dan gosokkan pada kawasan yang gelap. Lakukan secara konsisten untuk melihat hasilnya.

6. Kuku Kuat dan Cantik
Kulit sekitar kuku yang kering sering memberi impak pada kuku yang cantik. Bagi mendapatkan kuku yang kuat dan bersinar, rendam jari di dalam jus lemon selama 10 minit dan berus kuku hingga bersih. Rendamkan semula di dalam air suam yang dicampurkan dengan sedikit cuka. Kemudian barulah bilas jari dengan air suam.


Hampir Gadai Emas Sebanyak 10K, Wanita Ini Kongsi Cerita Diperdaya ‘Scammer’ Guna Nama Insurans!

Kalau dah penipu atau scammer tu, macam-macam jenis helah nak dibuatnya untuk perdayakan orang ramai. Yang menjadi masalahnya, mereka ini sukar untuk ditangkap sejak dari dulu dan telah merugikan banyak pihak beribu-ribu ringgit, malah mungkin berjuta!

Baru-baru ini, seorang pengguna laman Facebook berkongsi dirinya hampir kerugian 10k selepas terpedaya dengan scammer yang disyaki menyamar sebagai pihak insurans dalam modus operandi mereka.

Nak tahu lebih lanjut? Ikuti perkongsian Nurhusna di bawah ini. Semoga kita semua dapat ambil iktibar dan pengajaran daripada kisah ini supaya tidak menjadi mangsa seterusnya yang terpedaya dengan mereka.

Modus operandi terbaru scammer nak tipu korang

Awas, cerita ini sangat panjang dan aku mintak maaf kalau aku cerita ni tak habis ke apa, cuma aku nak sebarkan modus operandi scammer yang aku rasa agak baru untuk aku dan aku tak nak orang lain terpedaya. Sebab aku memang hampir-hampir terpedaya.

Hampir ditipu sebanyak 10k!

Hari ni, merupakan hari bersejarah. Sebelum ni dengar cerita daripada orang lain. Rupa-rupanya hari ni kena kat saya pula. Hampir ditipu sebanyak 10k! Allahuakabar, Allah dah selamatkan, Alhamdulillah.

Modus operandi yang dia gunakan, aku tak tahu kalau orang lain pernah kena atau tidak modus operandi yang macam aku. Tapi bagi aku, ini modus yang terbaru mereka pakai, sebelum ini kalau ada orang call kata aku ada hutang LHDN ke bank ke, memang tak layan. Sebab boleh agak scammer, tapi yang ni lain sikit modus operandinya.

Mengaku Dari Syarikat Insurans

Kisah bermula dari hari sabtu lagi, dapat panggilan daripada syarikat insurans katanya ‘***” (sah menipu, mana asa company insurans kerja hari Sabtu). Tapi tetap terpedaya, sebab nama dan nombor IC yang dinyatakan memang betul.

Katanye aku ada membuat tuntutan insuran sebanyak RM33k++ pada sekian tarikh dan claim tersebut telah lulus, tapi aku cakap aku tak ada buat sebarang tuntutan insurans. Sebabnya aku memang tak ada insurans dengan ‘***’ dan untuk elak disenarai hitam, aku perlu buat laporan polis (katanya).

Tapi disebabkan hari Sabtu tu ada kenduri di rumah saudara suami, dia kata, diorang tak dapat nak setelkan laporan pada hari Sabtu tu, dan kes ditunda pada Isnin.

Tapi kebetulan Isnin tu baru balik dari kampung, jadi dia tunda lagi kes (menipu si dajjal ni). Jadi dia tunda kes kononnye sampai Selasa baru setelkan kes ni.

8/3/2022 (Hari Kejadian)

Pagi ni dapat panggilan daripada orang yang sama, asalnya dia suruh ke ‘***’ Ampang untuk buat laporan ke apa entah lah. Tapi lepas tu kata, tak perlu pula, cukup buat laporan melalui phone sahaja dan kes yg dikatakan ni berlaku di Negeri Sembilan (hajaq scammer ni), Jadi dia smbung ke IPK Negeri Sembilan (menipu lagi, tapi aku pula terpedaya).

Dia bagi semua ya untuk nampak real, nama dia, nombor staff, nombor rujukan, kat mana terjadi, nombor akaun 4 digit belakang nombor bank, bila jadi. Lepastu nanti dia smbungkan ke balai polis di mana berlakunya kejadian dan kes aku ni katanye terjadi di Seremban, Negeri Sembilan.

Lepas dia bagi detail diri dia, dia sambungkan pula ke IPK Negeri sembilan, aku pun bagi la detail mamat da**al ni kepada si penipu sorang lagi ni (penyamar polis). Lepas tu dia cakap, puan berada bersama dengan siapa? Aku cakap “suami saya ade”.

Minta jauh dari suami, konon Akta Rahsia Rasmi

Kemudian dia kata, boleh tak pergi ke tempt lain, supaya suami tak dengar perbualan. Dia kata kalau ada bunyi bising nanti rakaman tu terbatal (korang jangan sesekali percaya dan sembunyikan diri. Lantak la die suruh asing ke apa, biar ada orang dekat dengan kita, suami ke anak ke. Lagi bagus korang bagi dia dengar sama-sama, on speaker.

Tapi aku silap sebab terpedaya lagi (benda nak jadi) dia kata ini akta rahsia rasmi, sesiapa pun tak boleh tahu termasuk suami. Dekat sini korang jangan percaya, kawan aku yang suaminya polis kata mana boleh jadi akta rasmi kalau kes-kes besar. Mereka kata orang yang kena tu dah ditangkap, tapi tak masuk berita pun, sebab rahsia, katanya.

Lepastu dia minta pula detail aku yang biasa seperti nombor kad pengenalan, pakai apa kat tangan, tinggi dan berat, pakai tudung atau tidak (macam mana lah boleh percaya).

Kemudian, klimaksnya, sebaik sahaja bagi semua detail mengenai aku, dia bagi pula detail aku ni pada seorang lagi penipu untuk check kalau aku ada terlibat dengan kes-kes lain.

Terlibat kes penyalahgunaan dadah

Lepas dia check, tiba-tiba dia cakap aku ada terlibat dengan kes penyalahgunaan dadah dan penggubahan wang haram (yang ni pun macam real masa dia sambungkan pada seorang lagi penipu perempuan untuk semak sama ada aku ada kes lain).

Allah, masa ni aku memang dah rasa sedih sangat. Katanya, kesalahan aku masa penangkapan tiga orang tu , dalam 400 kad bank, ada terselit aku punya kad yang didaftarkan atas nama aku. Sebab tu aku jadi salah seorang yang disyaki terlibat dengan beberapa peratus dari penjulan dadah RM2,68 juta.

Lepas tu dia sambung pula panggilan tersebut kepada ‘scammer’ besar, penipu utama yang kendalikan kes ini. Scammer seterusnya ni pulak cakap kalau aku tak nak masuk lokap, aku kena bayar sejumlah wang sebanyak RM10,000 untuk duit warrant.

Kenapalah aku percaya, yang sedihnya lagi, semua orang Melayu dan siap beristighfar lagi kat aku (padahal buat dosa). Aku terpedaya sebab cara dia bercakap tu macam real (suara garau macam polis, bagi aku la sebab aku hati tisu sikit, terus ketor kalau orang bercakap).

Jadi kat sini, aku nak pesan dan korang sampaikanlah pada semua, suara dia garau ke, dia buat-buat garang ke, gertak ke jangan percaya. Aku tak sempat nak buat macam tu sebab tu aku dah memang terpedaya.

Jangan panik berhadapan kes macam ni

Aku hampir gadaikan barang-barang kemas, dah ada depan bank pun tadi. Tapi, Alhamdulillah, Allah selamatkan aku daripada berbuat sedemikian. Kalu terjadi pada korang macam ni tanpa sengaja, semoga korang sedar bahawa korang sedang ditipu.

Jangan panik dan terus pergi ke bank pula untuk keluarkan duit ke, gadaikan emas ke. Aku doakan semoga korang selamat.

Dalam perjalan tu, Allah ilhamkan aku kepada satu kes scammer yang melibatkan kes polis. Jadi aku nak pesan, kalau dia cakap kau buat salah buat tuntutan claim ke apa, jangan sesekali percaya, aku percaya sebab nama dan nombor kad pengenalan aku tepat.

Pesan aku lagi, kalau mereka minta nombor akaun bank jangan sesekali bagi. Kau bagi nombor telifon ke atau nombor palsu. Apa-apa, korang berhati-hatilah kalau jawab panggilan dari nombor 03 ke 06, melainkan nombor tu familiar.

Kalau nak lebih selamat, gunalah True Caller. Aku tak install lagi, tapi lepas ni InsyaAllah aku akan install. Sebelum aku terfikir, kalau kena aku naik mainkan, sekali aku yang terkena.

Sekian cerita panjang dari aku, semoga Allah selamatkan daripada tipu daya scammer. Jaga solat dan amalan korang, mudah-mudahan jika berlaku perkara sebegini, Allah akan bantu.

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Tukar & Tambah Ayat Dalam Doa, Allah Maha Mendengar.” Kongsi Tips Dapat Zuriat, Kata Fasha Sandha Kena Percaya Pada Keajaiban Doa.

Kegembiraan pasangan ini untuk menimang cahaya mata diterjemahkan dalam bait-bait ayat menerusi kapsyen di instagram masing-masing.

Biarpun masih terlalu awal, namun pasangan ini tidak mahu menyembunyikan berita gembira tersebut sambil meminta peminat mendoakan yang terbaik buat mereka.

Di dalam perkongsian terbarunya, Fasha memuat naik beberapa tips dan doa yang  diamalkan untuk memiliki zuriat sekali gus menjamin kebahagiaan rumah tangga.

Syukur Alhamdulillah, kali ke dua nampak suami mengalirkan air mata semalam(kali pertama di hari pernikahan kami)
Rasanya terlalu awal untuk berkongsi kerana kehamilan ini terlalu awal, tak mengapa, Redha ?semoga kandungan ini selamat sehingga melahirkan.

“Ramai bertanya, apakah tips mudah hamil~ Ramai juga DM untuk mengadu dan bertanya tips untuk bahagia di peluang kedua, ada mengadu kahwin dah lama tapi belum hamil, ada juga DM mintak kekuatan selepas penceraian.

“Saya ingin kongsi pada semua, Jawapannya adalah ‘Doa’, Percayalah pada keajaiban Doa. Its Miracle.  Selepas Pada bulan pertama berkahwin, suami bertanya saya, adakah saya hamil, jawapan saya ~ belum lagi sayang.

‘Dia kata dia nak cepat dapat baby sebab kawan2 di umur dia kebanyakan dan 2-3 anak. Oh.. dia nak mintak baby cepat?.Bila masuk bulan kedua, saya terus menukar pattern doa saya, saya tambah kan ayat lain dalam doa, dan saya berusaha, syukur Allah makbulkan dalam masa yang singkat.

Dalam pada itu, Fasha turut berkongsi ayat di dalam dia kepada pasangan yang masih belum dikurniakan anak.

“Kepada yang telah lama berkahwin dan masih menunggu saat ini, cuba ikut cara ni, tukar dan tambah ayat dalam doa, Allah Maha mendengar. Kalau nak merayu, merayulah pada Nya. Syukur Alhamdulillah , Allah maha mengetahui. Kepada yang bertanya, macam mana nak dapat kekuatan dan bagi peluang pada orang baru, hmmm macam ni lah..Sy sendiri pun tak pernah terpikir saya akan kahwin kali ke dua sbb terlalu selesa menjadi ibu tunggal. Tiba2 je Allah buat kita terkenal tanpa dirancang, dan sama2 tersuka, dan dan selamat menjadi suami isteri.

“Lagi satu, selalu kena ingat ‘ semua dalam dunia ni adalah ‘Pinjaman’, Allah yang bagi, dan Allah berhak ambil balik bila2 masa je, cuma kita teruskan berdoa agar Pinjaman Allah ni berkekalan sehingga ke Akhir hayat, Insyaallah.

Sebelum ini, Aidil  menerusi instagramnya berkongsi sekeping surat dan pregnancy test milik Fasha Sandha yang menunjukkan isterinya itu telah sah hamil tiga minggu.